pythainlp/thai-wiki-dataset-v4 huggingface dataset:
มุนินฺ

มุนินฺ  เป็นหนังสือการ์ตูนไทยแนวจิตวิทยา ซึ่งเป็นผลงานของ มุนินทร์ สายประสาท จัดพิมพ์โดยจ้ำอ้าวสำนักพิมพ์ และจัดจำหน่ายโดย บริษัท บิสซี่เดย์ จำกัด ซึ่งการ์ตูนมุนินฺได้รับความนิยมสำหรับคนรุ่นใหม่เป็นจำนวนมาก และเป็นการ์ตูนไทยที่ได้รับการตอบรับในเกณฑ์ที่ดี ปัจจุบันมีอยู่ทั้งหมด 5 ชุด โดยการ์ตูนมุนินฺในเล่มหนึ่งจะเป็นการ์ตูนชุดตอนต่างๆ ประมาณ 10 ตอนเป็นต้นไป ทั้งนี้ ชื่อ มุนินฺ เป็นชื่อที่นำมาจากชื่อของ มุนินทร์ สายประสาท ซึ่งเป็นผู้แต่งเรื่องดังกล่าว โดยใส่พินทุ ใต้อักษร น เป็นภาษาบาลี
เนื้อเรื่องย่อ.
"มุนินฺ" เป็นการ์ตูนที่ได้นำเสนอเรื่องราวของคู่รักในหลายแง่มุม ดังเช่น:
ได้เสนอให้คนได้รู้ว่า หากรักเขาข้างเดียวจะเป็นเช่นไร ในกรณีที่อาจเผลอคิดว่าตนเป็นคนสำคัญอย่างยิ่ง จนลืมไปว่าทำไมเขาไม่หันมามองเรา
เป็นเรื่องราวของคู่รักคู่หนึ่ง ที่ซื้อสุนัขมาเลี้ยง โดยให้ชื่อว่า โบราณ จนกระทั่งมีบางอย่างที่แปรเปลี่ยนไปเมื่อพบว่าเจ้านายของตนไม่มีความสุขเช่นดังก่อน
เป็นเรื่องราวของพี่น้องสามคนที่ชอบของเล่นต่างชนิดกัน แต่ภายหลังได้นำของเล่นเหล่านี้มาเล่นด้วยกัน
เป็นเรื่องของเด็กชายคนหนึ่งที่เข้าเรียนชั้นอนุบาลจนถึงระดับมหาวิทยาลัย โดยมีพ่อแม่คาดหวัง และกดดันให้ลูกได้ดี โดยที่ฝ่ายลูกยืนยันทัศนะของตนในอีกแง่มุมหนึ่ง
การสร้าง.
จุดประกายหนังสือเล่มนี้เริ่มจากการที่ มุนินทร์ สายประสาท ได้เริ่มวาดรูปส่งเข้าประกวดงานต่างๆ จนเธอก็ได้รางวัลมาตลอดได้ใบประกาศนียบัตรการันตีมาแล้วหลายงาน โดยตอนชั้นอนุบาลเธอจะชอบวาดรูปตามหนังสือการ์ตูนชื่อดัง และตอนมัธยมเธอนั้นชอบการ์ตูนญี่ปุ่น เลยวาดตามและนำเรื่องเพื่อนๆมาแต่งเป็นการ์ตูน จนหลายคนชื่นชมจึงนำการวาดภาพมาเป็นงานอดิเรก จนมาเรียนในมหาวิทยาลัยเธอก็ได้วาดการตูนเผยแพร่ในสังคมออนไลน์ เช่น ยูทูบ จนจ้ำอ้าวสำนักพิมพ์ ได้มาชักชวนเธอให้มาออกหนังสือ จนเธอสนใจจนได้ออกเล่นมาเป็นการ์ตูน มุนินฺ ในปัจจุบัน และการ์ตูนชุดนี้เป็นหนังสือการ์ตูนที่ได้รับการออกแบบให้มีช่องรูสำหรับสอดนิ้วเพื่อความสะดวกในการพกพา
การตอบรับ.
"มุนินฺ" ยังได้รับการกล่าวว่าเป็นการ์ตูนที่ได้รับความนิยมของคนรุ่นใหม่เป็นจำนวนมาก ตลอดจนได้รับการวิจารณ์จากนายแพทย์ประเสริฐ ผลิตผลการพิมพ์ ซึ่งเป็นนักวิจารณ์การ์ตูนว่า มีลายเส้นประณีตสวยงาม สะอาด ซึ่งลายเส้นที่ใช้เป็นสีเทา
อับราฮัม วอชิงตัน

ไบรอัน แบรี โจส์ซี (Brian Bary Jossie; 4 กรกฎาคม ค.ศ. 1977) เป็นนักมวยปล้ำอาชีพและผู้จัดการมวยปล้ำอาชีพชาวอเมริกัน เซ็นสัญญาทำงานกับดับเบิลยูดับเบิลยูอี ในชื่อว่า อับราฮัม วอชิงตัน (Abraham Washington) ปัจจุบันได้ถูกไล่ออกแล้ว จากที่เขาไปก่อเรื่องล้อเลียน โคบี ไบรอันต์ นักบาสเก็ตบอลชื่อดังเกี่ยวกับคดีที่โคบีถูกกล่าวหาว่ากระทำชำเราพนักงานโรงแรมเมื่อปี 2003 ถึงแม้ว่าเขาจะกล่าวขอโทษในภายหลังแต่ก็ไม่เป็นผล เพราะ WWE ไล่เขาออกอยู่ดี ทั้งนี้ก็เป็นเพราะว่าคดีดังกล่าวนั้นศาลได้ตัดสินให้โคบีเป็นฝ่ายชนะคดี การที่เขาไปพูดแบบนั้นออกโทรทัศน์อาจจะทำให้ถูกโคบีฟ้องร้องเอาได้ ซึ่งภาพลักษณ์ของคนระดับโคบีนั้นถ้าฟ้องกันจริงๆ ขึ้นมา เขาคงไม่มีปัญญาจ่ายไหวแน่นอน และน่าจะต้องเดือดร้อนถึง WWE ด้วย WWE จึงไม่มีทางเลือกอื่นนอกจากไล่เขาออกเพื่อแสดงให้เห็นว่า WWE ไม่ได้สนับสนุนการกระทำของเขาแต่อย่างใด
สโมสรฟุตบอลเซลติก

สโมสรฟุตบอลเซลติก (/ˈsɛltɪk/)  เป็นสโมสรฟุตบอลแห่งหนึ่งในประเทศ สกอตแลนด์ ตั้งอยู่ในเมือง กลาสโกว์ มีสนามประจำสโมสรคือ เซลติกพาร์ก เล่นใน สกอตติชพรีเมียร์ชิป ก่อตั้งเมื่อในปี ค.ศ. 1887 ผลงานของสโมสร คือ คว้าแชมป์ สกอตติชพรีเมียร์ชิป ได้ 55 สมัย , สกอตติชคัพ 39 สมัย, สกอตลีกคัพ 18 สมัย และยังเคยคว้าแชมป์ที่ใหญ่ที่สุดในยุโรปได้คือ ยูฟ่าแชมเปียนส์ลีก ได้ 1 สมัย
 "ณ วันที่ 8 กุมภาพันธ์ 2025"
ผู้เล่นชุดปัจจุบัน.
<templatestyles src="Template:Football squad player/styles.css" />
ผู้เล่นที่ปล่อยยืม.
<templatestyles src="Template:Football squad player/styles.css" />
 1892–93, 1893–94, 1895–96, 1897–98, 1904–05, 1905–06, 1906–07, 1907–08, 1908–09, 1909–10, 1913–14, 1914–15, 1915–16, 1916–17, 1918–19, 1921–22, 1925–26, 1935–36, 1937–38, 1953–54, 1965–66, 1966–67, 1967–68, 1968–69, 1969–70, 1970–71, 1971–72, 1972–73, 1973–74, 1976–77, 1978–79, 1980–81, 1981–82, 1985–86, 1987–88, 1997–98, 2000–01, 2001–02, 2003–04, 2005–06, 2006–07, 2007–08, 2011–12, 2012–13, 2013–14, 2014–15, 2015–16, 2016–17, 2017–18, 2018–19, 2019–20, 2021-2022, 2022–23, 2023-24, 2024-25
 1891–92, 1898–99, 1899–1900, 1903–04, 1906–07, 1907–08, 1910–11, 1911–12, 1913–14, 1922–23, 1924–25, 1926–27, 1930–31, 1932–33, 1936–37, 1950–51, 1953–54, 1964–65, 1966–67, 1968–69, 1970–71, 1971–72, 1973–74, 1974–75, 1976–77, 1979–80, 1984–85, 1987–88, 1988–89, 1994–95, 2000–01, 2003–04, 2004–05, 2006–07, 2010–11, 2012–13, 2016–17, 2017–18, 2018–19
 1956–57, 1957–58, 1965–66, 1966–67, 1967–68, 1968–69, 1969–70, 1974–75, 1982–83, 1997–98, 1999–2000, 2000–01, 2005–06, 2008–09, 2014–15, 2016–17, 2017–18, 2018–19, 2019–20, 2021–22
 1967<br> 1970 "(รองชนะเลิศ)"
 2003 "(รองชนะเลิศ)"
 1891, 1892, 1895, 1896, 1905, 1906, 1907, 1908, 1910, 1916, 1917, 1920, 1921, 1927, 1928, 1929, 1931, 1939, 1941, 1949, 1956, 1962, 1964, 1965, 1967, 1968, 1970, 1975*, 1982, 2008, 2011
 1902
 1914
 1918
 1938
 1945
 1951
 1953
 1967
 1968
 1970
 1974
 2009
 1977
 1981
 1989
 2009
 2010
 2006, 2007, 2008, 2009, 2010
 1984, 1987, 1989, 1996, 1997, 1999, 2003, 2005, 2006, 2010, 2011
 2000, 2003
 2004, 2005, 2006, 2010, 2011
 2002, 2003, 2004
 2002, 2003, 2004, 2005, 2006, 2007, 2008, 2009
 1967
 1970
 2003 
 1974
เฟรเซอร์ ฟอร์สเตอร์

เฟรเซอร์ เจอร์ราร์ด ฟอสเตอร์ (เกิด 17 มีนาคม ค.ศ. 1988) เป็นนักฟุตบอลชาวอังกฤษ ปัจจุบันเล่นในตำแหน่งผู้รักษาประตูให้แก่ทอตนัมฮอตสเปอร์ สโมสรในพรีเมียร์ลีก
นิวคลีออน

นิวคลีออน  คือหนึ่งในหลายอนุภาคที่ประกอบขึ้นเป็นนิวเคลียสของอะตอม นิวเคลียสของอะตอมแต่ละตัวประกอบด้วยนิวคลีออนหนึ่งตัวหรือมากกว่านั้น ดังนั้นอะตอมแต่ละตัวจึงประกอบด้วยกลุ่มของนิวคลีออนที่ล้อมรอบด้วยอิเล็กตรอนหนึ่งตัวหรือมากกว่านั้น นิวคลีออนมีอยู่ 2 ประเภทคือนิวตรอน และโปรตอน เลขมวลของไอโซโทปอะตอมหนึ่งๆ จะมีค่าเท่ากันกับจำนวนของนิวคลีออนของไอโซโทปอะตอมนั้นๆ ด้วยเหตุนี้ เราจึงสามารถใช้เลขนิวคลีออนแทนที่เลขมวลหรือเลขมวลอะตอมซึ่งเป็นที่นิยมใช้กันอย่างกว้างขวางก็ได้
ก่อนจะถึงทศวรรษ 1960 เคยเชื่อกันว่านิวคลีออนเป็นอนุภาคมูลฐาน ซึ่งไม่อาจประกอบขึ้นจากชิ้นส่วนอื่นใดที่เล็กไปกว่านั้นอีกแล้ว แต่ปัจจุบันเราทราบกันแล้วว่ามันเป็นอนุภาคประกอบ ซึ่งเกิดจากควาร์กสามตัวเกาะเข้าด้วยกันด้วยสิ่งที่เรียกว่าอันตรกิริยาอย่างเข้ม อันตรกิริยาระหว่างนิวคลีออนตั้งแต่ 2 ตัวขึ้นไปเรียกว่า internucleon interaction หรือแรงนิวเคลียร์ ซึ่งเกิดขึ้นจากอันตรกิริยาอย่างเข้มนั่นเอง (แต่เดิมก่อนมีการค้นพบควาร์ก คำว่า "อันตรกิริยาอย่างเข้ม" มีความหมายถึงเพียง internucleon interaction เท่านั้น)
ทั้งโปรตอนและนิวตรอนล้วนเป็นแบริออน และก็เป็นเฟอร์มิออนด้วย ตามคำนิยามของฟิสิกส์อนุภาค อนุภาคทั้งสองนี้ประกอบกันเป็น isospin doublet ซึ่งเป็นคำอธิบายว่าทำไมมวลของพวกมันจึงเกือบเท่ากัน โดยที่นิวตรอนหนักกว่าโปรตอนราว 0.1% เท่านั้น
ภาษาทัวเร็ก

ภาษาทัวเร็ก (อักษรโรมัน: Tuareg, }) หรือภาษาทามาเช็ก (Tamasheq, /ˈtæməʃɛk/, Tamajaq, ⵜⴰⵎⴰⵌⴰⵆ Tamahaq) เป็นภาษาที่มีความใกล้ชิดกับภาษาและภาษาย่อยในกลุ่มภาษาเบอร์เบอร์ พูดโดยชาวเบอร์เบอร์ทัวเร็กในมาลี ไนเจอร์ แอลจีเรีย ลิเบีย และ บูร์กินาฟาโซ และมีผู้พูดเล็กน้อยในชาด
อักขรวิธี.
ภาษาทัวเร็กอาจเขียนด้วยอักษรทิฟินาคโบราณ (ลิเบีย-เบอร์เบอร์), อักษรละติน หรืออักษรอาหรับ ระบบ DNAFLA เป็นระบบมาตรฐานสำหรับการเขียนด้วยอักษรละตินในมาลีและบูร์กินาฟาโซ ในขณะที่ในไนเจอร์มีระบบที่ต่างออกไป มีความผันแปรในการใช้อักษรอาหรับและอักษรทิฟินาค
อักษรทิฟินาคมีการใช้ที่จำกัด ใช้ในการเขียนมนต์คาถาลงบนใบปาล์ม และใช้ในการเขียนข้อความ อักษรอาหรับส่วนใหญ่ใช้งานโดยชาวเผ่าที่มีส่วนเกี่ยวข้องกับการเรียนรู้ศาสนาอิสลาม และไม่ค่อยมีใครทราบถึงขนบธรรมเนียมในเรื่องนี้
ระบบ DNAFLA ไม่แสดงสระเสียงสั้นที่เริ่มต้นคำ แต่ใช้เครื่องหมาย < dd⟩ (เช่น #เปลี่ยนทาง สำหรับ [tămašăq])
ในบูร์กินาฟาโซมีแนวโน้มจะใช้อักษรห่วงแบบที่ใช้เขียน ภาษาฟูลา เช่น #เปลี่ยนทาง
คิโยเซะ

คิโยเซะ  เป็นเทศบาลนครแห่งหนึ่งที่ตั้งอยู่ในส่วนตะวันตกของมหานครโตเกียว ประเทศญี่ปุ่น ข้อมูลเมื่อ ค.ศ. 2021 (2021)[ [update]] เทศบาลนครคิโยเซะมีประชากรประมาณ 74,972 คน 36,376 หลังคาเรือน มีความหนาแน่นของประชากร 7,300 คนต่อตารางกิโลเมตร มีขนาดพื้นที่ทั้งสิ้น 
การเมืองการปกครอง.
นครคิโยเซะมีการปกครองในรูปแบบนายกเทศมนตรี–สภา โดยมีนายกเทศมนตรีที่มาจากการเลือกตั้งโดยตรง และมีสภานครซึ่งเป็นสภาเดี่ยวมีสมาชิก 20 คน นครคิโยเซะและนครฮิงาชิกูรูเมะ ประกอบกันเป็นเขตเลือกตั้งที่ให้สมาชิกสภามหานครโตเกียวจำนวน 2 ที่นั่ง ในแง่ของการเมืองระดับชาติ คิโยเซะเป็นส่วนหนึ่งของเขตเลือกตั้งโตเกียวที่ 20 ในการเลือกตั้งสภาผู้แทนราษฎรแห่งรัฐสภาญี่ปุ่น
รายพระนามพระมหากษัตริย์พระองค์สุดท้ายแห่งทวีปอเมริกา

รายพระนามพระมหากษัตริย์และกษัตรีพระองค์สุดท้ายแห่งทวีปอเมริกา
ทวีปอเมริกาเหนือ.
สหรัฐอเมริกา.
ชนชาติอเมริกันพื้นเมืองที่ประมุขสืบราชสันตติวงศ์จะไม่รวมในรายพระนามนี้ รายพระนามนี้รวมเฉพาะพระมหากษัตริย์หรือประมุขจากยุโรปซึ่งครองราชบัลลังก์ในยุโรปด้วยและผืนแผ่นดินอเมริกาซึ่งแต่ละพระองค์มิเคยเสด็จเหยียบบนพื้นแผ่นดินอเมริกา ประมุขพระองค์อื่นที่มิใช่กษัตริย์ของชนพื้นเมืองอเมริกัน ได้แก่ มาลีเอตัว ตานุมาฟิลิที่ 1, ตูอิ มานูอา เอลิซาลาและสมเด็จพระราชินีนาถลีลีโอกาลานีแห่งฮาวาย ที่ซึ่งไม่ใช่พระมหากษัตริย์องคสุดท้ายจากพระประมุขอาณานิคม โดยจุดสิ้นสุดมาจากการที่ต้องตกเป็นรัฐของสหรัฐอเมริกา ในหนึ่งรัฐอาจมีพระประมุของค์สุดท้ายหลายพระองค์เนื่องมาจากการซื้อดินแดนของสหรัฐอเมริกา
กองทัพอินเดีย

กองทัพอินเดีย (เทวนาครี: भारतीयसशस्त्रसेनाएं) เป็นกำลังทหารของสาธารณรัฐอินเดีย ประกอบด้วยกองทัพบก กองทัพเรือและกองทัพอากาศ ตลอดจนกำลังกึ่งทหาร กองทัพอินเดียอยู่ภายใต้การบริหารจัดการของกระทรวงกลาโหม นำโดยรัฐมนตรีว่าการกระทรวงกลาโหม ประธานาธิบดีเป็นผู้บัญชาการทหารสูงสุด 
ในปี 2010 กองทัพอินเดียมีกองกำลังพร้อมรบอยู่ที่ 1,325,000 นาย และมีกำลังพลสำรองอยู่ที่ 1,155,000 นาย ทำให้กองทัพอินเดียเป็นหนึ่งในกองกำลังทางทหารที่ใหญ่ที่สุดในแง่ของบุคลากร
คูนิตาจิ

คูนิตาจิ  เป็นเทศบาลนครแห่งหนึ่งที่ตั้งอยู่ในส่วนตะวันตกของมหานครโตเกียว ประเทศญี่ปุ่น มีขนาดพื้นที่ทั้งสิ้น ข้อมูลเมื่อ ค.ศ. 2021 (2021)[ [update]] มีจำนวนประชากรประมาณ 76,423 คน 38,825 หลังคาเรือน และมีความหนาแน่นของประชากร 9,400 คนต่อตารางกิโลเมตร ประมาณ 41.9% ของประชากรทั้งหมดของคูนิตาจิมีอายุมากกว่า 65 ปี
ภูมิศาสตร์.
คูนิตาจิตั้งอยู่บนที่ราบสูงมูซาชิโนะ อยู่บริเวณกึ่งกลางของมหานครโตเกียว คูนิตาจิเป็นที่รู้จักจากถนนกลางเมืองสายหนึ่งที่ชื่อ ไดงากุโดริ (ถนนมหาวิทยาลัย) ซึ่งเป็นถนนที่มีต้นซากูระเรียงรายทอดยาวจากสถานีรถไฟคูนิตาจิของทางรถไฟสายหลักชูโอ ไปจนถึงสถานีรถไฟยาโฮะของทางรถไฟสายนัมบุ
ภูมิอากาศ.
คูนิตาจิมีภูมิอากาศแบบอบอุ่นชื้น (เคิพเพิน "Cfa") มีลักษณะเป็นฤดูร้อนที่อบอุ่นและฤดูหนาวที่เย็นสบาย โดยมีหิมะตกน้อยไปจนถึงไม่มีหิมะตก อุณหภูมิเฉลี่ยทั้งปีในคูนิตาจิอยู่ที่ 13.9 °C ปริมาณน้ำฝนรายปีเฉลี่ยอยู่ที่ 1,647 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิจะสูงที่สุดโดยเฉลี่ยในเดือนสิงหาคมที่ประมาณ 25.4 °C และต่ำสุดในเดือนมกราคมที่ประมาณ 2.5 °C
ประชากร.
จากข้อมูลสำมะโนของญี่ปุ่น ประชากรของคูนิตาจิค่อนข้างคงที่ตลอด 40 ปีที่ผ่านมา
ประวัติศาสตร์.
บริเวณที่เป็นคูนิตาจิในปัจจุบันตั้งอยู่ตามเส้นทางสายประวัติศาสตร์ที่มีชื่อว่า โคชูไกโด ซึ่งเป็นเส้นทางที่เชื่อมเอโดะกับโคฟุในแคว้นคาอิ (ปัจจุบันคือจังหวัดยามานาชิ) บริเวณนี้ขึ้นชื่อเรื่องแหล่งน้ำแร่ที่อุดมสมบูรณ์
ในช่วงที่มีการจัดตั้งระบบเทศบาลขึ้นในวันที่ 1 เมษายน ค.ศ. 1889 ได้มีการก่อตั้งหมู่บ้านยาโฮะ อาโอยางิ และยาโบะ โดยอยู่ภายในอำเภอทามะ ต่อมา ค.ศ. 1893 อำเภอทามะได้โอนย้ายจากจังหวัดคานางาวะไปอยู่ภายใต้การปกครองของโตเกียว ใน ค.ศ. 1920 โคจิโระ สึตสึมิ ผู้ก่อตั้งบริษัทเซบุโฮลดิงส์ ได้ครอบครองที่ดินส่วนใหญ่ในบริเวณนี้ และได้เริ่มพัฒนาชุมชนขนาดใหญ่ ซึ่งเขาตั้งใจจะให้เป็นเมืองมหาวิทยาลัยโดยมีเกิททิงเงิน ประเทศเยอรมนี เป็นต้นแบบ มหาวิทยาลัยพาณิชยการโตเกียว (ปัจจุบันคือมหาวิทยาลัยฮิตตสึบาชิ) ได้ย้ายจากใจกลางโตเกียวมาตั้งอยู่ที่บริเวณนี้ และได้เปิดสถานีรถไฟหนึ่งแห่งบนเส้นทางสายหลักชูโอใน ค.ศ. 1926 ชื่อว่า "คูนิตาจิ" โดยนำ"คันจิ"ตัวหน้าจากชื่อสถานีก่อนหน้าและถัดไปมาประกอบเป็นชื่อ ซึ่งได้แก่ สถานีรถไฟโคกูบุนจิ และสถานีรถไฟทาจิกาวะ
หมู่บ้านทั้งสามหมู่บ้านดังกล่าวได้ควบรวมกันเพื่อก่อตั้งเป็นเมืองคูนิตาจิเมื่อ ค.ศ. 1951 และได้ยกฐานะเป็นนครคูนิตาจิเมื่อวันที่ 1 มกราคม ค.ศ. 1967
การเมืองการปกครอง.
เทศบาลนครคูนิตาจิมีการปกครองในรูปแบบนายกเทศมนตรี–สภา โดยมีนายกเทศมนตรีที่มาจากการเลือกตั้งโดยตรง และมีสภานครซึ่งเป็นสภาเดี่ยวมีสมาชิก 22 คน นครคูนิตาจิและนครโคกูบุนจิ ประกอบกันเป็นเขตเลือกตั้งที่ให้สมาชิกสภามหานครโตเกียวจำนวน 2 ที่นั่ง ในแง่ของการเมืองระดับชาติ นครคูนิตาจิเป็นส่วนหนึ่งของเขตเลือกตั้งโตเกียวที่ 21 ในการเลือกตั้งสภาผู้แทนราษฎรแห่งรัฐสภาญี่ปุ่น
เศรษฐกิจ.
คูนิตาจิเป็นเมืองมหาวิทยาลัย อีกทั้งยังเป็นเมืองที่อยู่อาศัยของผู้ไปกลับเป็นประจำระหว่างคูนิตาจิกับใจกลางโตเกียว จากการสำรวจสำมะโนประชากร ค.ศ. 2015 พบว่ามีประชากรประมาณ 25.1% ที่เดินทางไปใจกลางโตเกียวในแต่ละวัน
รายชื่ออุปกรณ์ที่ใช้ระบบปฏิบัติการแอนดรอยด์

แอนดรอยด์ เป็นระบบปฏิบัติการสำหรับอุปกรณ์พกพา เช่น โทรศัพท์มือถือ แท็บเล็ตคอมพิวเตอร์ เน็ตบุ๊ก ทำงานบนลินุกซ์ เคอร์เนล เริ่มพัฒนาโดยบริษัทแอนดรอยด์ (อังกฤษ: Android Inc.) จากนั้นบริษัทแอนดรอยด์ถูกซื้อโดยกูเกิล และนำแอนดรอยด์ไปพัฒนาต่อ ภายหลังถูกพัฒนาในนามของ Open Handset Alliance ทางกูเกิลได้เปิดให้นักพัฒนาสามารถแก้ไขโค้ดต่าง ๆ ด้วยภาษาจาวา และควบคุมอุปกรณ์ผ่านทางชุด Java libraries ที่กูเกิลพัฒนาขึ้น 
ในไตรมาสที่ 3 ปี 2011 กูเกิลได้ออกมาประกาศว่ามีแอนดรอยด์ถูกจัดจำหน่ายไปแล้วมากกว่า 190 ล้านเครื่อง
สมาร์ตโฟน.
เอเซอร์.
ด้านล่างนี้เป็นตารางรายชื่อของอุปกรณ์โทรศัพท์มือถือแอนดรอยด์โดย เอเซอร์
เอซุส.
ด้านล่างนี้เป็นตารางรายชื่อของอุปกรณ์โทรศัพท์มือถือแอนดรอยด์โดย เอซุส
เอชทีซี.
ด้านล่างนี้เป็นตารางรายชื่อของอุปกรณ์โทรศัพท์มือถือแอนดรอยด์โดย เอชทีซี
แอลจี.
ด้านล่างนี้เป็นตารางรายชื่อของอุปกรณ์โทรศัพท์มือถือแอนดรอยด์โดย แอลจี
โมโตโรลา.
ด้านล่างนี้เป็นตารางรายชื่อของอุปกรณ์โทรศัพท์มือถือแอนดรอยด์โดย โมโตโรลา
ซัมซุง.
นี่คือตารางแสดงรายการอุปกรณ์ที่ใช้ระบบปฏิบัติการณ์แอนดรอยที่จัดจำหน่ายโดย ซัมซุง
โซนี.
ด้านล่างนี้เป็นตารางรายชื่อของอุปกรณ์โทรศัพท์มือถือแอนดรอยด์โดย โซนี่
Sony Ericsson.
ด้านล่างนี้เป็นตารางรายชื่อของอุปกรณ์โทรศัพท์มือถือแอนดรอยด์โดย Sony Ericsson.
Other manufacturers.
ด้านล่างนี้เป็นตารางรายชื่อของอุปกรณ์โทรศัพท์มือถือแอนดรอยด์โดย other manufacturers.
Spice Telecom, Micromax, Karbonn Mobiles, Alcatel, Lava Mobile , and iBall have also launched their own Android smartphones.
Tablet computers.
This table includes tablet computers, tablet PCs, slates, portable media players (PMPs), and mobile Internet devices (MIDs).
Olive Telecom, HCL, EAFT Technologies , Binatone, ZingLife , Infibeam, Beetel Teletech , MSI, MapmyIndia, Mercury from Kobian Pte Ltd., Spice Telecom, and iBall have also launched their own Android tablets.
E-readers.
These devices are designed to read e-books, and use display technologies such as E Ink.
Unofficial and community ports.
Android has appeared on a number of third party devices ported by the members of that device's community rather than being an "official" OS delivered by the manufacturer of the device.
References.
<templatestyles src="Reflist/styles.css" />
ไวนด์อัปซิตี

ไวน์ดอัพซิตี้  คือ อัลบั้มเต็มชุดที่สาม ของละอองฟอง ออกวางจำหน่ายทั่วประเทศ เมื่อวันที่ 12 พฤษภาคม พ.ศ. 2554 และ อัลบั้มนี้มีเพลงยอดนิยมที่สร้างชื่อให้กับละอองฟองได้แก่ เพลง "อะไร" "แอบชอบ" "รักเปิดเผย"
ข้อมูลอัลบั้ม.
ในอัลบั้มนี้ ทางค่ายสไปซีดิสก์ โดย พี่เต้ง พิชัย จิราธิวัฒน์ ต้องการให้มุมมองของละอองฟองได้กว้างขึ้น จากเดิมซึ่งแต่งเอง โปรดิวซ์เอง จึงได้ชวนเพื่อน ๆ มาร่วมงานในอัลบั้มนี้ เช่น บอย ตรัย ภูมิรัตน มาร่วมแต่งเนื้อเพลงของเพลงอะไร, แสตมป์ อภิวัชร์ เอื้อถาวรสุข มาช่วยในเพลง So in love, ก้อ ณฐพล ศรีจอมขวัญ ที่เป็น CoProducer ก็มาร่วมแต่งเนื้อให้กับเพลงแอบชอบ และ แทน ลิปตา ที่ติดใจในเพลง คนบนฟ้า จากอัลบั้ม Cozy Collection จึงได้แต่งเนื้อเพลงพร้อมทำนองให้กับละอองฟองในเพลง เมื่อไหร่จะเช้า
รายชื่อเพลง.
So In Love.
เพลงนี้ได้แสตมป์ อภิวัชร์ เอื้อถาวรสุข มาช่วยเขียน
แอบชอบ Secret Admiring.
Single ที่ 2 ของละอองฟองในอัลบั้มนี้ เป็นเพลงคู่ ดนตรีเป็นสไตล์อะคูสติก มีการร้องประสานกัน
นอกจากนี้เพลงแอบชอบ ยังได้เป็นเพลงประกอบในหนังดังสุดสัปดาห์ คุณพ่อกระโปรงบาน และ Official trailer ละคร ธรณีนี่นี้ใครครอง 
ปัจจุบัน ละอองฟองได้ทำเพลง แอบชอบ เป็นเวอร์ชันคำเมือง (ภาษาเหนือ) และยังวางแผนทำเป็นเวอร์ชันภาษาญี่ปุ่นเป็น Bonus Track ในอัลบั้มที่กำลังจะวางแผงในประเทศญี่ปุ่นอีกด้วย
อะไร What?
Single แรกของละอองฟอง หลังจากห่างหายไป 7 ปี ซึ่งบอย ตรัย ภูมิรัตน มาช่วยแต่งเนื้อร้องเพลงนี้ให้ ผสมดนตรี jazz, blue, disco
เหงาจนชิน Always Lonely.
ในอัลบั้ม EP เหงาจนชิน(2550) เพลงนี้ก็ถูกบันทึกในอีกเวอร์ชันหนึ่ง
เมื่อไหร่จะเช้า Till Dawn.
เพลงช้า Single ที่ 4 ภายใต้การแต่งขึ้นของแทน ลิปตาที่ต้องการแต่งเพลงนี้ให้กับวงละอองฟองเป็นภาคต่อของเพลง คนบนฟ้า
รักเปิดเผย Openly Love.
"รักเปิดเผย" ซิงเกิลที่ 3 ของวงดนตรีวินเทจ "รักเปิดเผย" ซิงเกิลที่ 3 ได้เสียงร้องของ เอ๊ะ - พงศ์จักร พิษฐานพร (เบส) 
ใครหนอ Who?
ดนตรีของเพลงนี้เป็นดนตรี Standard Jazz 
เธอทั้งนั้น It's All you.
เพลงฮิตจากรุ่นพี่ในค่าย อย่างGroove Riders ที่เดิมเป็นการร้องของผู้ชายสองคน ละอองฟองจึงนำมาเปลี่ยนให้เป็นเพลงคู่ชายหญิง
ขอบคุณนะ Thank you.
เพลงนี้เป็นเพลง track สุดท้ายของอัลบั้ม โดยนักร้องนำของวง ออน กรกมล ชัยวัฒนเมธิน ทำหน้าที่แต่งเนื้อเพลงขึ้นมาเอง
แขนงดาวยักษ์เชิงเส้นกำกับ

แขนงดาวยักษ์เชิงเส้นกำกับ (AGB) เป็นย่านหนึ่งในแผนภาพของแฮร์ตสปรอง–รัสเซิลซึ่งแสดงถึงดาวฤกษ์มวลต่ำถึงมวลปานกลางที่กำลังวิวัฒนาการ เป็นช่วงเวลาหนึ่งของวิวัฒนาการของดาวฤกษ์ที่เกิดขึ้นในช่วงปลายอายุของดาวฤกษ์ที่มีมวลต่ำถึงมวลปานกลาง (0.6-10 เท่าของมวลดวงอาทิตย์) ทุกดวง
จากการสังเกตการณ์ ดาวฤกษ์ชนิดแขนงดาวยักษ์เชิงเส้นกำกับ (AGB) จะปรากฏในลักษณะดาวยักษ์แดง โครงสร้างภายในของมันประกอบด้วยแกนกลางอันเฉื่อยชาของคาร์บอนและออกซิเจน เปลือกเป็นฮีเลียมที่กำลังทำปฏิกิริยาฟิวชันเพื่อสร้างคาร์บอน (เรียกว่า การเผาตัวของฮีเลียม) เหลืออีกชั้นเป็นไฮโดรเจนที่กำลังทำปฏิกิริยาฟิวชันเพื่อสร้างฮีเลียม (เรียกว่า การเผาตัวของไฮโดรเจน) และมีเปลือกขนาดใหญ่ที่ประกอบด้วยสารประกอบคล้ายคลึงกับดาวฤกษ์ธรรมดาทั่วไป
ช่วงเวลาของ AGB แบ่งออกเป็น 2 ระยะ คือ AGB ระยะต้น (E-AGB) กับระยะ thermally pulsing AGB (TP-AGB) ในระหว่างระยะ E-AGB แหล่งกำเนิดพลังงานหลักมาจากฟิวชันของฮีเลียมในชั้นเปลือกดาวรอบแกนกลางที่มีคาร์บอนกับออกซิเจนเป็นส่วนใหญ่ ระหว่างระยะนี้ ดาวฤกษ์จะขยายตัวออกไปมากจนกลายเป็นดาวยักษ์แดงอีกครั้งหนึ่ง รัศมีของดาวฤกษ์อาจใหญ่มากถึงหนึ่งหน่วยดาราศาสตร์ หลังจากที่ชั้นเปลือกฮีเลียมใช้เชื้อเพลิงไปจนหมด ก็จะเริ่มเข้าสู่ระยะ TP-AGB ในระยะนี้ ดาวฤกษ์จะใช้พลังงานจากฟิวชั่นของไฮโดรเจนในชั้นเปลือกบาง ๆ ซึ่งห่อหุ้มชั้นเหลือฮีเลียมที่หมดพลังงานไปแล้ว อย่างไรก็ดี เมื่อเวลาผ่านไป 10,000 ถึง 100,000 ปี ชั้นเปลือกฮีเลียมอาจจุดติดขึ้นมาอีก ส่วนชั้นเปลือกไฮโดรเจนก็ดับไป กระบวนการนี้เรียกว่า helium shell flash หรือ "thermal pulse" นั่นเอง 
โดยทั่วไป ดาวฤกษ์ชนิด AGB จะเป็นดาวแปรแสงคาบยาว และต้องสูญเสียมวลจำนวนมหาศาลไปในรูปของลมดาวฤกษ์ ดาวฤกษ์อาจสูญเสียมวลถึง 50-70% ไปในระหว่างระยะ AGB นี้
กองทัพสิงคโปร์

กองทัพสิงคโปร์ (, จีน: ;) เป็นกองทัพในสังกัดกระทรวงกลาโหม โดยกองทัพสิงคโปร์นั้น ประกอบไปด้วยสามเหล่าทัพ คือ กองทัพบก กองทัพเรือ และกองทัพอากาศ ซึ่งมีหน้าที่ปกป้องผลประโยชน์ของอำนาจอธิปไตย และบูรณภาพดินแดนของสิงคโปร์จากภัยคุกคามภายนอก
ประวัติ.
ในปี ค.ศ. 1819 เซอร์ โทมัส แรฟเฟิลส์ ขุนนางชาวอังกฤษได้เลือกสิงคโปร์เพื่อสร้างอาณานิคมใหม่ที่มีความปลอดภัยต่อของผลประโยชน์ของอังกฤษในเอเชียตะวันออกกับชาวดัตช์ ดังนั้น เมืองสิงคโปร์จึงได้กลายเป็นที่ตั้งของกองทัพอังกฤษโพ้นทะเลนานนับหลายทศวรรษ
กองทัพสิงคโปร์นั้นมีต้นกำเนิดจาก "เหล่าอาสาสมัครตั้งถิ่นฐานช่องแคบ (SVA) " ซึ่งพวกเขาเหล่านี้เองได้ต่อยอดมาจาก "เหล่าอาสาสมัครพลทหารปืนใหญ่ (SSVF) " ดังนั้นสิงคโปร์จึงเป็นแหล่งผลิตปืนใหญ่ชั้นเยี่ยมในภูมิภาค ซึ่งบรรดาปืนใหญ่นี้เองยังช่วยปราบกบฏในปี ค.ศ. 1915
ในช่วง สงครามโลกครั้งที่สอง SSVF ได้มีส่วนร่วมในการรบของสิงคโปร์ แต่ส่วนใหญ่ของสมาชิกถูกจับเมื่อ 15 กุมภาพันธ์ ค.ศ. 1942 เมื่อที่ตั้งของพวกเขาถูกบุกโจมตี ภายหลังสิ้นสุดสงคราม SSVF ก็ได้ถูกรื้อฟื้นขึ้นมาอีกครั้งในปี ค.ศ. 1948 แต่ SVA กลับเริ่มถูกรวมเข้ากับ "กองกำลังทหารสิงคโปร์ (SMF) " ซึ่งภายหลังก็ได้มีการยุบ SSVF ลงในปี ค.ศ. 1954 จนกระทั่งในปี ค.ศ. 1961 กองกำลังทหารสิงคโปร์ ก็ได้กลายมาเป็น "กองทัพสิงคโปร์"
ยุทธภัณฑ์.
อาวุธประจำกาย.
รถถังแบบ
อาวุธประจำหน่วย.
 รถถัง/ยานเกราะ
รถถังแบบ Leoprad 2 รถถังหลัก
เชิงอรรถ.
<templatestyles src="Reflist/styles.css" />
เกวลิน คอตแลนด์

เกวลิน คอตแลนต์ (เกิด 22 เมษายน พ.ศ. 2522) ชื่อเล่น อ้อน เป็นนักร้องและนักแสดงหญิงชาวไทย เข้าสู่วงการบันเทิงครั้งแรกเมื่ออายุ 15 ปี จากการชนะการประกวด COFFEE MATE STAGE CHALLENGE 1994 ภายหลังรับงานแสดงละครโทรทัศน์ ถ่ายแบบ และมีผลงานเพลงต่าง
ๆ มากมาย โดยมีผลงานเพลงที่มีชื่อเสียงอย่างมากคือเพลง "รักเธอไม่มีวันหยุด" และเพลง "ใจบาง ๆ"
ประวัติ.
เกวลิน คอตแลนต์ เกิดเมื่อวันที่ 22 เมษายน พ.ศ. 2522 ที่โรงพยาบาลเยาวรักษ์ กรุงเทพมหานคร เป็นบุตรของธรรมนูญ และไกรสร คอตแลนด์ มีน้องสาว 2 คนคือ เกศริน (อุ๋ย) และอังศุมาลิน (อัง) ปัจจุบันเปลี่ยนชื่อเป็นศิรัสสกรณ์ เกวลินจบการศึกษา ระดับ ปวช. แผนกบัญชี จากโรงเรียนโยนออฟอาร์ค และสำเร็จการศึกษาระดับปริญญาตรีจากมหาวิทยาลัยราชภัฏสวนดุสิตเมื่อปี พ.ศ. 2544 
เกวลิน เข้าสู่วงการครั้งแรกเมื่ออายุ 15 ปี จากการชนะการประกวด คอฟฟี่เมต สเตจ-ชาเลนท์ ประจำปี 1994 (พ.ศ. 2537) โดยเป็นผู้ชนะเลิศฝ่ายหญิง ร่วมกับ ธีรศักดิ์ พันธุจริยา ผู้ชนะเลิศฝ่ายชาย ต่อมาได้มีผลงานถ่ายแบบ และโฆษณาหลายชิ้น ก่อนที่จะเล่นละครเรื่องแรกเมื่ออายุ 16 ปีเรื่อง เจ้าพ่อจำเป็น ทางช่อง 5 ผลงานของ สัญญา คุณากร ในค่ายเอ็กแซ็กท์ รับบทเป็นน้องสาวของ เจตริน วรรธนะสิน หลังจากนั้นมีผลงานละครสร้างชื่อคือบทนางร้ายจากละครเรื่อง บ้านสอยดาว ทางช่อง 7 ต่อมาคือ เงิน เงิน เงิน, บอดี้การ์ดสาว, ไฟในวายุ เป็นต้น 
ภายหลังจากเริ่มลดงานแสดงน้อยลง เพื่ออยากกลับไปทำตามฝันที่ตัวเองตั้งใจไว้ก่อนเข้าวงการว่าอยากเป็นนักร้อง เกวลินเลยกลับไปทำงานด้านเพลง และได้ออกอัลบั้มเพลงอย่างที่ตั้งใจ ผลงานอัลบั้มเดี่ยวภายใต้สังกัด UPL Group และ Lepso โดยออกอัลบั้มมาแล้วทั้งหมด 6 ชุดด้วยกัน แนวเพลงลูกทุ่งเพื่อชีวิต มีผลงานเพลงที่สร้างชื่อเสียงให้กับเธอเป็นอย่างมาก ได้แก่ รักเธอไม่มีวันหยุด, ใจบางบาง, รักเธอหมดใจ และ กอดฉัน เป็นต้น โดยเธอมีชื่อเสียงจากการเป็นนักร้องในช่วงระยะเวลานั้นอย่างมาก อีกทั้งยังได้ไปทัวร์คอนเสิร์ตต่างประเทศ เช่น ประเทศจีน ประเทศไต้หวัน ประเทศสิงคโปร์ เป็นต้น
ปัจจุบันเป็นหุ้นส่วนในบริษัทและดำรงตำแหน่ง Presidential ruby อยู่ที่ Unicity เธอสมรสกับ นิคม ใจมา ที่คบหากันนานถึง 6 ปี เมื่อวันที่ 24 ตุลาคม พ.ศ. 2557 และทั้งคู่มีบุตรชาย 2 คนและในปี พ.ศ. 2565 เธอได้กลับมาแสดงละครเรื่องสุดท้ายคือเรื่อง เคหาสน์นางคอย ทางช่อง 7 HD
เพื่อนเกรียนข้างโต๊ะ

<table class="infobox" style="width: 22em">
เพื่อนเกรียนข้างโต๊ะ (; โรมาจิ: "Tonari no Seki-kun" เป็นการ์ตูนญี่ปุ่นแนวตลก แต่งเรื่องและวาดภาพโดย โมริชิเงะ ทาคุมะ มีเนื้อหาเกี่ยวกับเด็กนักเรียนสาวมัธยมปลาย "โยโกอิ รูมิ" ที่เวลาเรียนมักจะไม่มีสมาธิเลย เนื่องจาก เพื่อนชายที่อยู่โต๊ะข้างๆ "เซกิ โทชินาริ" ผู้ซึ่งไม่เคยใส่ใจในการเรียนเลย ดึงสมาธิของเธอไปด้วยการหากิจกรรมแปลกๆมาทำบนโต๊ะเสมอๆ
ปัจจุบันตีพิมพ์ลงในนิตยสาร Comic Flapper ในญี่ปุ่นโดยสำนักพิมพ์ Media Factory และตีพิมพ์เฉพาะฉบับรวมเล่มในไทยโดยสำนักพิมพ์วิบูลย์กิจ
เนื้อเรื่องย่อ.
ทุกๆวันในเวลาเรียน ตามปกตินักเรียนแต่ละคนจะต้องตั้งใจเรียนหนังสือ แต่ไม่ใช่สำหรับ เด็กหนุ่มนักเรียนมัธยมปลาย เซกิ โทชินาริ ผู้ซึ่งสรรหาความบันเทิงจากกิจกรรมต่างๆที่ไม่ใช่การเรียน อันได้แก่ โดมิโน่ยางลบ หมากรุกญี่ปี่ปุ่นที่ทำจากกระดาษ การขัดโต๊ะให้ขึ้นเงา ฯลฯ ซึ่งกิจกรรมเหล่านี้ คอยดีงความสนใจในการเรียนจากเพื่อนสาวที่นั่งข้างโต๊ะ โยโกอิ รูมิ เสมอๆ ทำให้รูมิเองก็พลอยไม่ได้เรียนไปกับเขาด้วย เธอเองก็พลอยสงสัยอยู่เหมือนกันว่าเมื่อไหร่โทชินาริจะตั้งใจเรียนเสียที และพยายามอย่างยิ่งที่จะไม่สนใจแล้วพยายามจดจ่อกับการเรียนหนังสือของเธอเอง แต่ก็อดใจไม่ได้ที่จะต้องคอยแอบมองโทชินาริตลอดว่าครั้งนี้เขาจะทำอะไร สุดท้ายรูมิก็ไม่ได้เรียนหนังสือเหมือนเดิมอยู่ดี
ยานพาหนะแก๊สธรรมชาติ

ยานพาหนะแก๊สธรรมชาติ หรือ เอ็นจีวี  เป็นยานพาหนะใช้เชื้อเพลิงทางเลือก เช่น แก๊สธรรมชาติอัด หรือ CNG แก๊สธรรมชาติเหลว ซึ่งเป็นพลังงานสะอาดเพื่อลดปัญหาทางสิ่งแวดล้อมที่เกิดจากการใช้เชื้อเพลิงซากดึกดำบรรพ์ ในปี พ.ศ. 2553 มียานพาหนะที่ใช้แก๊สธรรมชาติทั่วโลกประมาณ 12.7 ล้านคัน ยานพาหนะที่ใช้แก๊สธรรมชาติสามารถใช้ได้ตั้งแต่รถขนาดเล็กไปถึงขนาดใหญ่
ยานพาหนะที่ใช้แก๊สธรรมชาติอัดเป็นเชื้อเพลิงจะมีการเผาไหม้ของเครื่องยนต์ที่สะอาดกว่าเชื้อเพลิงซากดึกดำบรรพ์ ระดับการปลดปล่อยสารก่อมลพิษ เช่น คาร์บอนมอนอกไซด์ ไนโตรเจนออกไซด์ ในปริมาณต่ำกว่าและค่าฝุ่นเป็นศูนย์
ประธานาธิบดีสิงคโปร์

ประธานาธิบดีสิงคโปร์ หรือเรียกอย่างเป็นทางการว่า ประธานาธิบดีแห่งสาธารณรัฐสิงคโปร์ เป็นประมุขแห่งรัฐของประเทศสิงคโปร์ ตามระบบเวสต์มินสเตอร์ในแบบฉบับของสิงคโปร์ โดยมีนายกรัฐมนตรี เป็นประมุขฝ่ายบริหารและหัวหน้ารัฐบาล
ก่อนปี พ.ศ. 2536 ตำแหน่งประธานาธิบดีสิงคโปร์จะได้รับเลือกจากรัฐสภา ตามรัฐธรรมนูญแห่งสาธารณรัฐสิงคโปร์ พ.ศ. 2534 โดยประธานาธิบดีคนแรกที่มาจากการเลือกตั้ง คือ ออง เท็ง เชียง เริ่มดำรงตำแหน่งตั้งแต่วันที่ 1 กันยายน พ.ศ. 2536
ประธานาธิบดีมีพันธกรณีและหน้าที่อย่างเป็นทางการที่กว้างขวางในการดำเนินการเหนือการเมืองของพรรค ภายใต้รัฐธรรมนูญ ประธานาธิบดีจะต้องเป็นพลเมืองสิงคโปร์ ไม่ฝักใฝ่ฝ่ายใด และได้รับเลือกด้วยคะแนนเสียงนิยม
ประวัติ.
หลังจากที่สิงคโปร์ได้รับอำนาจปกครองตนเองโดยสมบูรณ์จากจักรวรรดิบริติชใน พ.ศ. 2502 มีการสถาปนาตำแหน่ง "Yang di-Pertuan Negara/ยังดีเปอร์ตวนเนการา" (แปลตามตัวอักษรภาษามลายูหมายถึง "เจ้าผู้ครองรัฐ/นคร") ขึ้น ภายใต้การนำของ ลี กวนยู นายกรัฐมนตรีสิงคโปร์คนแรก และยูซฟ บิน อิซฮัก เป็นยังดีเปอร์ตวนเนการาคนแรก ต่อมาประธานาธิบดีสิงคโปร์รับช่วงต่อตำแหน่งนี้เมื่อสิงคโปร์ได้รับเอกราชในปี พ.ศ. 2508 จากสหพันธรัฐมาเลเซีย พร้อมสถาปนา "สาธารณรัฐสิงคโปร์" จึงมีการยกเลิกตำแหน่ง "ยังดีเปอร์ตวนเนการา" และใช้ตำแหน่ง "ประธานาธิบดีแห่งสาธารณรัฐสิงคโปร์" แทน 
บทบาทของประธานาธิบดีสิงคโปร์ส่วนใหญ่เป็นด้านพิธีการและในเชิงสัญลักษณ์ เพียงแต่ยังมีอำนาจที่เหลืออยู่บ้างในเชิงกระบวนการตรวจสอบและถ่วงดุล ตลอดจนการเพิกถอนและแต่งตั้งข้าราชการ รวมทั้งอำนาจอื่น ๆ ที่ระบุไว้ในรัฐธรรมนูญ
มูลนิธิไทยคม เอฟเอคัพ 2555

การแข่งขันฟุตบอล มูลนิธิไทยคม เอฟเอคัพ ฤดูกาล 2555 เริ่มการแข่งขันรอบแรก ตั้งแต่วันที่ 25 เมษายน ไปจนถึงนัดชิงชนะเลิศ ในวันที่ 4 พฤศจิกายน พ.ศ. 2555 ที่สนามศุภชลาศัย กรีฑาสถานแห่งชาติ โดยทีมชนะเลิศจะได้สิทธิ เข้าแข่งขันรายการ เอเอฟซีแชมเปียนส์ลีก รอบคัดเลือกโดยอัตโนมัติ
ระบบการแข่งขัน.
ทำการจับสลากวันที่ 18 เมษายน แข่งขันวันที่ 25 เมษายน และ 26 เมษายน
ทำการแข่งขันวันที่ 2 พฤษภาคม
ทำการแข่งขันวันที่ 9 พฤษภาคม และ 16 พฤษภาคม
ทำการแข่งขันวันที่ 1 สิงหาคม และ 15 สิงหาคม
ทำการแข่งขันวันที่ 29 สิงหาคม
ทำการแข่งขันวันที่ 3 ตุลาคม
ทำการแข่งขันวันที่ 24 ตุลาคม
ทำการแข่งขันวันที่ 4 พฤศจิกายน ที่ สนามศุภชลาศัย
รอบสอง.
ทำการจับสลากวันพฤหัสบดีที่ 3 พฤษภาคม ณ ห้องประชุมสมาคมฟุตบอล
รอบสาม.
ทำการจับสลากวันอังคารที่ 29 พฤษภาคม ณ ห้องประชุมสมาคมฟุตบอล
รอบสี่.
ทำการจับสลากวันศุกร์ที่ 17 สิงหาคม ณ โรงแรมโกลเด้นทิวลิป ซอฟเฟอริน
เกาะนิวไอร์แลนด์

เกาะนิวไอร์แลนด์  เป็นเกาะขนาดใหญ่ในประเทศปาปัวนิวกินี มีพื้นที่ราว 7,404 กม² เป็นเกาะที่ใหญ่ที่สุดของจังหวัดนิวไอร์แลนด์ ตั้งอยู่ทางตะวันออกเฉียงเหนือของเกาะนิวบริเตน ซึ่งทั้งสองเกาะเป็นส่วนหนึ่งของกลุ่มเกาะบิสมาร์ก 
ในปี ค.ศ. 1616 นักเดินเรือชาวดัตช์ชื่อ จาคอบ เล แมร์และวิลเลม ชเกาะเทน พบเกาะ แต่ไม่เป็นที่รู้จักมากนัก จนตกเป็นดินแดนอารักขาของเยอรมนีใน ค.ศ. 1884 หลังสงครามโลกครั้งที่หนึ่ง เป็นส่วนหนึ่งของดินแดนในอาณัติของออสเตรเลีย ในสงครามโลกครั้งที่สอง ญี่ปุ่นได้ยึดครองในระหว่างปี ค.ศ. 1942-1944
วงศ์กบมีหาง

กบมีหาง  เป็นวงศ์ของสัตว์ครึ่งบกครึ่งน้ำในอันดับกบ (Anura) วงศ์หนึ่ง ใช้ชื่อวิทยาศาสตร์ว่า Ascaphidae ซึ่งหมายถึง 'ไม่มีสันใต้ฝ่าเท้าหลัง (spade)' จากคำอุปสรรคนำหน้า a- และรากศัพท์ภาษา ("skaphís", ‘spade, shovel’) หมายถึงสันใต้ฝ่าเท้าหลังใช้สำหรับขุดดิน ซึ่งวงศ์กบชนิดนี้ไม่มี
กบในวงศ์นี้ มีลักษณะสำคัญคือ ตัวผู้มีอวัยวะถ่ายอสุจิรูปร่างคล้ายหาง อยู่ทางด้านท้ายของห้องทวารร่วม อวัยวะส่วนนี้ได้รับการค้ำจุนด้วยแท่งกระดูกอ่อนที่เจริญมาจากกระดูกเชิงกราน ภายในมีเส้นเลือดฝอยจำนวนมาก ขณะที่ตัวผู้กอดรัดตัวเมียจะงอหางไปข้างหน้าและสอดเข้าไปในช่องทวารร่วมของตัวเมียเพื่อถ่ายอสุจิ การงอหางเกิดจากการหดตัวของอสุจิ 
นอกจากนี้แล้วยังมีกระดูกสันหลังหน้ากระดูกก้นกบจำนวน 9 ปล้อง ซึ่งนับว่ามีมากกว่ากบวงศ์อื่น ๆ นอกจากนี้ยังมีกระดูกอิพิพิวบิสอยู่ด้านหน้ากระดูกพิวบิส ลูกอ๊อดมีช่องปากมีจะงอยปากและมีตุ่มฟัน กระดูกสันหลังมีเซนทรัมเป็นแบบอย่างของแอมฟิซีลัส กระดูกหัวไหล่เป็นแบบอย่างของอาร์กซิฟเอรัล กระดูกแอสทรากาลัสและกระดูกแคลลาเนียมเชื่อมรวมกันเฉพาะส่วนต้นและส่วนปลาย ไม่มีกระดูกแทรกระหว่างระหว่างกระดูกนิ้ว 2 ชิ้นสุดท้าย ช่องเปิดของห้องเหงือกมีช่องเดียวอยู่ในแนวตรงกลางลำตัว จึงเป็นข้อสันนิษฐานว่า กบในวงศ์นี้เป็นบรรพบุรุษของกบวงศ์อื่น ๆ ทั้งหมด
มีขนาดลำตัวขนาดเล็กประมาณ 3.5-5 เซนติเมตร อาศัยอยู่ในน้ำตลอดเวลาในลำธารที่มีกระแสน้ำแรงและเย็นจัด ตัวผู้ไม่มีแผ่นเยื่อแก้วหูและไม่ส่งเสียงร้องแต่ใช้ตารับภาพเพื่อเสาะหาตัวเมีย การผสมพันธุ์เกิดขึ้นในน้ำโดยตัวผู้กอดรัดตัวเมียในบริเวณเอว กบตัวเมียจะเก็บอสุจิไว้ในท่อนำไข่นาน 9 เดือน ต่อจากนั้นจึงวางไข่จำนวน 40-80 ฟองติดไว้ในก้อนหินใต้ลำธาร ไข่มีขนาดใหญ่และเอ็มบริโอเจริญอยู่ภายในไข่เป็นระยะเวลานาน ลูกอ๊อดมีอวัยวะใช้ยึดเกาะก้อนหินเจริญขึ้นมาบริเวณปาก และลดรูปครีบหางซึ่งปรับตัวเพื่ออาศัยในลำธารกระแสน้ำไหลแรง และลูกอ๊อดใช้ระยะเวลานานถึง 2-3 ปี จึงเจริญเป็นตัวเต็มวัย
กบในวงศ์กบมีหางนี้ มีเพียงสกุลเดียว คือ "Ascaphus" มีเพียง 2 ชนิด แพร่กระจายพันธุ์ทางทิศตะวันตกเฉียงเหนือของสหรัฐอเมริกา อาศัยอยู่บริเวณแนวฝั่งลำธารที่น้ำใสและเย็นจัดบนภูเขาที่มีความสูงกว่า 2,000 เมตรจากระดับน้ำทะเล
พาจู

พาจู เป็นนครในจังหวัดคย็องกี ประเทศเกาหลีใต้ ตั้งอยู่ทางทิศตะวันตกเฉียงเหนือของจังหวัดคยองกี มีบริเวณท่าเรือที่ติดกับเขตแดนทางทหารระหว่างเกาหลีเหนือและเกาหลีใต้ พาจูถูกแต่งตั้งขึ้นให้เป็นนครในปี พ.ศ. 2540 พื้นที่ทั้งหมด 672.56 ตารางกิโลเมตร ประชากรรวม 413,735 คน แบ่งการปกครองออกเป็น 5 "อึบ" (เมือง), 9 "มย็อน" (ตำบล), 2 "ทง" (แขวง)
ภูมิศาสตร์.
ตามเข็มนาฬิกาทิศเหนือติดกับเมืองยังจู (양주), โคยัง (고양) และอำเภอย็อนช็อน (연천군) ทิศใต้ติดกับแม่น้ำฮันและเมืองคิมโพ (김포시) ทิศตะวันตกติดกับทะเล ทิศเหนือติดกับเขตอุตสาหกรรมเมืองแคซอง อำเภอชังพุง (장풍군) และอำเภอพันมุน (판문군) ของประเทศเกาหลีเหนือ
ไพกา

ไพกา (วงศ์ Ochotonidae) เป็นวงศ์ของสัตว์เลี้ยงลูกด้วยนมขนาดเล็กวงศ์หนึ่ง ในอันดับกระต่าย (Lagomorpha) ใช้ชื่อวิทยาศาสตร์ว่า Ochotonidae 
ไพกาจัดเป็นสัตว์เลี้ยงลูกด้วยนมอีกวงศ์หนึ่ง ที่อยู่ในอันดับกระต่าย ที่ยังคงดำรงเผ่าพันธุ์มาจนถึงปัจจุบัน นอกเหนือไปจากกระต่าย (Leporidae)
มีรูปร่างโดยทั่วไปเล็กกว่ากระต่าย แลดูคล้ายหนู ใบหูมีขนาดใหญ่แต่สั้นและเล็กกว่ากระต่าย มีขนอ่อนนุ่มสีเทาหรือสีน้ำตาลตลอดทั้งลำตัว มีหางขนาดเล็กจนมองไม่เห็น มีขนาดโตเต็มที่ยาวประมาณ 8 นิ้ว หนักประมาณ 6 ออนซ์ มีฟันที่เขียนเป็นสูตรได้ว่า มีระยะเวลาการตั้งท้องนาน 25-30 วัน
มีพฤติกรรมอยู่รวมกันเป็นฝูง โดยแต่ละตัวนั้นจะมีหน้าที่ของตัวเอง ในการหาอาหารและแบ่งปันกัน และมีพฤติกรรมที่จะแสดงตัวเพื่อที่จะประกาศอาณาเขต โดยจะหากินในเวลากลางวัน มีหญ้าเป็นอาหารหลัก โดยใช้เวลาทั้งวันในการสะสมอาหาร ไม่มีพฤติกรรมจำศีลในช่วงฤดูหนาว ไพกาตัวเมียในประเทศญี่ปุ่น มีพฤติกรรมจะกลบซ่อนรังที่มีลูกอ่อนไว้ด้วยใบไม้และดิน เสมือนกับว่าฝังทั้งเป็นหรือทำรังอยู่ใต้ดิน เพื่อหลบซ่อนสัตว์นักล่า ลูกไพกาจะสามารถหลบซ่อนอยู่ใต้ดินอย่างนั้นได้นานถึง 2 วัน
มีทั้งหมด 1 สกุล คือ "Ochotona" พบทั้งหมดประมาณ 30 ชนิด กระจายพันธุ์ไปในหลายพื้นที่ของโลกแถบเหนือที่มีอากาศหนาวเย็น เช่น อเมริกาเหนือ, ยุโรปตะวันออก, ยูเรเชีย จนถึงเอเชียตะวันออก เช่น จีน
นีล เลนนอน

นีล แฟรนซิส เลนนอน (Neil Francis Lennon) เกิดเมื่อวันที่ 25 มิถุนายน ค.ศ. 1971 ที่ประเทศ ไอร์แลนด์เหนือ ปัจจุบันเป็นผู้จัดการทีมของโอโมเนียในไซปรีออตเฟิสต์ดิวิชันของประเทศไซปรัส
เลนนอนเริ่มอาชีพค้าแข้งนักฟุตบอลในวัย 16 ปี โดยได้เล่นให้กับ สโมสรฟุตบอลแมนเชสเตอร์ซิตี (เยาวชน) แล้วเริ่มเป็นมืออาชีพในวัย 23 ปี โดยเล่นให้กับ สโมสรฟุตบอลเกล็นนารอน ในประเทศ ไอร์แลนด์เหนือ แล้วกลับมาเล่นให้กับสโมสรฟุตบอลแมนเชสเตอร์ซิตีอีกครั้งในปี ค.ศ. 1989 แล้วเลนนอนได้ย้ายไปเล่นให้กับสโมสรฟุตบอลในประเทศ อังกฤษ มากขึ้น เช่น สโมสรฟุตบอลเลสเตอร์ซิตี และ สโมสรฟุตบอลนอตทิงแฮมฟอเรสต์ แล้วจากนั้น สโมสรฟุตบอลเซลติก ในประเทศ สก็อตแลนด์ ก็ได้ซื้อตัวเขาไปเล่นในปี ค.ศ. 2007 แล้วเลนนอนได้เลิกอาชีพค้าแข้งฟุตบอลไปในปี ค.ศ. 2009 แล้วหันมาทำงานเป็นผู้จัดการทีมอีกครั้ง
หนูผีป่า

หนูผีป่า หรือ หนูเหม็น เป็นวงศ์ย่อยของสัตว์เลี้ยงลูกด้วยนมในอันดับ Eulipotyphla ในวงศ์ Erinaceidae ใช้ชื่อวิทยาศาสตร์ว่า Galericinae 
เป็นวงศ์ย่อยที่แยกออกมาจากวงศ์ย่อยเฮดจ์ฮอก (Erinaceinae) ด้วยมีรูปร่างลักษณะที่ต่างกันหลายประการ
สัตว์ที่อยู่ในวงศ์ย่อยนี้ มีรูปร่างโดยทั่วไปแลคล้ายหนู ซึ่งเป็นสัตว์ในอันดับสัตว์ฟันแทะ (Rodentia) มีส่วนหัวใหญ่ ปลายจมูกและจะงอยปากแหลมยาว มีฟันที่แหลมคมและมีขนาดใหญ่ คิดเป็นสัดส่วน 1/3 ของร่างกายทั้งหมด มีขนปกคลุมร่างกายทั้งหมด หางเรียวยาวไม่มีขน เพื่อควบคุมสมดุลของร่างกายและอุณหภูมิภายในร่างกาย มีความไวในประสาทการรับกลิ่นเป็นอย่างดีมาก
หนูผีป่า เป็นสัตว์ที่มีเอกลักษณ์ คือ มีกลิ่นเหม็นมากเหมือนกลิ่นแอมโมเนียโดยมีต่อมผลิตกลิ่น ปกติเป็นสัตว์ที่อาศัยอยู่ตามลำพัง ยกเว้นฤดูผสมพันธุ์ เป็นสัตว์ที่หากินในเวลากลางคืน โดยหากินสัตว์ขนาดเล็กที่อยู่ตามพื้นดินเป็นหลัก เช่น แมลง เป็นอาหารหลัก และอาจกินสัตว์ได้อย่างอื่นได้ด้วย เช่น สัตว์เลื้อยคลานหรือสัตว์ครึ่งบกครึ่งน้ำ หรือสัตว์ฟันแทะขนาดเล็ก บางครั้งอาจกินผลไม้หรือเห็ดรา 
พบกระจายพันธุ์แต่เฉพาะในป่าดิบของเอเชียตะวันออกเฉียงใต้ โดยไม่พบในเมือง เช่น อินโดจีน, สุมาตรา, จีนและคาบสมุทรมลายู
มีทั้งหมด 5 สกุล (ดูในตาราง) 8 ชนิด โดยชนิดที่มีขนาดใหญ่ที่สุด คือ หนูเหม็น ("Echinosorex gymnura") หรือสาโท ซึ่งเป็นสัตว์ที่มีขนาดใหญ่ที่สุดในวงศ์นี้ด้วย
โยร์โกส ซามารัส

โยร์โกส ซามารัส  เกิดเมื่อวันที่ 21 กุมภาพันธ์ ค.ศ. 1985 เป็นนักฟุตบอลชาวกรีก ซามารัสเริ่มค้าแข้งฟุตบอลในรุ่นเยาวชนกับสโมสรในบ้านเกิด 2 สโมสร แล้วเริ่มค้าแข้งอย่างจริงจังในมืออาชีพในวัย 17 ปี กับสโมสรฟุตบอลแมนเชสเตอร์ซิตีในอังกฤษ ในช่วงปี 2006 ถึง 2008 แล้วซามารัสได้ถูกสโมสรฟุตบอลเซลติกในสกอตแลนด์ยืมไปเล่นในช่วงปี 2008 แล้วกลายเป็นว่าเซลติกสนใจในตัวเขาเลยขอคืนสัญญากับแมนเชสเตอร์ซิตี ดึงเอาตัวซามารัสมาเล่นให้เซลติกถาวร ในปี 2008 จนถึงปัจจุบันซามารัสเล่นได้สองตำแหน้งคือกองหน้าและปีกขวา
แกรี ฮูเปอร์

แกรี ฮูเปอร์  เกิดเมื่อวันที่ 26 มกราคม ค.ศ. 1988 เป็นนักฟุตบอลชาวอังกฤษ เกิดในเมืองฮาร์โลว์ ฮูเปอร์ล่นในตำแหน่ง กองหน้า เขาเริ่มเลนในสโมสรเยาวชนให้กับ สโมสรฟุตบอลทอตนัมฮอตสเปอร์ ในอังกฤษ แล้วหลังจากนั้นเขาก็ได้เริ่มออกไปเล่นให้กับสโมสรชื่อดังในแต่ละประเทศ เช่น ไอร์แลนด์เหนือ และ สกอตแลนด์ ปัจจุบันฮูเปอร์เล่นให้กับ สโมสรฟุตบอลเซลติก ในประเทศสก็อตแลนด์ โดยล่าสุดผลงานของเขาคือครองดาวซัลโวสูงสุดของ สกอตพรีเมียร์ลีก ในฤดูกาล 2011-12 โดยทำประตูไปได้ 18 ประตู
เจมส์ ฟอร์เรสต์

เจมส์ ฟอร์เรสต์ เกิดเมื่อวันที่ 7 กรกฎาคม ค.ศ. 1991 เป็นนักฟุตบอลชาวสก็อตแลนด์ในตำแหน่งกองหน้าและปีกซ้าย ฟอร์เรสเป็นเด็กปั้นของสโมสรฟุตบอลเซลติกมาตั้งแต่วัย 12 ปี จนกระทั่งปี 2009 เขาได้เลื่อนขึ้นไปเล่นให้แก่ทีมชุดใหญ่ของสโมสร
ลิงลมเหนือ

ลิงลมเหนือ หรือ ลิงลมเบงกอล (ชื่อวิทยาศาสตร์: "Nycticebus bengalensis") เป็นสัตว์เลี้ยงลูกด้วยนมชนิดหนึ่ง ในอันดับวานร (Primates) ในวงศ์ลิงลม (Lorisidae)
จัดเป็นลิงลมชนิดหนึ่ง ที่เป็นลิงลมที่พบได้ในประเทศไทยทั่วทุกภาค นอกจากลิงลมใต้ ("N. coucang") ซึ่งลิงลมเหนือนับเป็นลิงลมที่เพิ่งมีการจำแนกออกเป็นชนิดใหม่
เป็นลิงลมที่มีขนาดใหญ่ มีน้ำหนักตัว 900-1,400 กรัม ความยาวลำตัวจากหัวและลำตัว 325-360 มิลลิเมตร ใบหูมองเห็นได้ชัดเจน โดยจะจมหายไปกับขนบนหัว สีขนมีความแตกต่างหากหลายกันไปตามสภาพพื้นที่ ตั้งแต่ สีเทาอมครีม, สีครีม, สีน้ำตาลอ่อน, สีส้มหม่น มีเส้นพาดกลางหลังสีน้ำตาลจรดหาง บนใบหน้าไม่ปรากฏเส้นพาดสีดำไปยังหูทั้ง 2 ข้าง และไปยังดวงตา 2 ข้าง เป็นลักษณะรูปคล้ายช้อนส้อม หรือถ้าปรากฏก็จะจาง ๆ ขนรอบดวงตาเป็นสีเข้ม ผิวหนังที่ขาทั้ง 4 ข้าง เป็นสีซีด
พบกระจายพันธุ์ตั้งแต่เอเชียใต้จนถึงภูมิภาคอินโดจีน แต่ตามกฎหมายในประเทศไทย ยังไม่จัดเป็นสัตว์ป่าคุ้มครองตามกฎหมาย
แอนโทนี สโตกส์

แอนโทนี สโตกส์  เกิดเมื่อวันที่ 25 กรกฎาคม ค.ศ. 1987 ที่เมือง ดับลิน ประเทศ ไอร์แลนด์ สโตกส์เคยเล่นในสโมสรฟุตบอลอังกฤษมาแล้ว 4 สโมสรคือ อาร์เซนอล ซันเดอร์แลนด์ เชฟฟีลด์ยูไนเต็ดคริสตัล พาเลซ โดยเขาได้ประสบความสำเร็จกับสโมสรต่างๆมาตลอดและนำความสำเร็จนี้มาแก้ไขในสิ่งบกพร่องของตนได้ ปัจจุบันสโตกส์เล่นให้กับ สโมสรฟุตบอลเซลติก และ ฟุตบอลทีมชาติไอร์แลนด์ โดยเขาถนัดตำแหน่ง กองหน้า
ชาร์ลี มัลกรูว์

ชาลส์ แพทริก "ชาร์ลี" มัลกรูว์  เกิดเมื่อวันที่ 6 มีนาคม ค.ศ. 1986 ที่เมืองกลาสโกว์ในสกอตแลนด์ มัลกรูว์เล่นสโมสรอาชีพกับสโมสรฟุตบอลเซลติก ตั้งแต่วัย 12 ปี แล้วในวัย 16 ปีเขาได้ถูก สโมสรฟุตบอลดันดียูไนเต็ด สโมสรประจำเมืองดันดียืมตัวไป แล้วในปี ค.ศ. 2006 สโมสรฟุตบอลวุลเวอร์แฮมป์ตันวอนเดอเรอส์ ก็ได้ซื้อเขาไปในราคา 8 ล้านปอนด์ แล้วในปี 2010 เขาได้กลับมาเล่นในบ้านเกิดตนอีกครั้งให้กับสโมสรฟุตบอลเซลติก ปัจจุบันเขาเล่นให้กับสโมสรฟุตบอลแบล็กเบิร์นโรเวอส์ในอีเอฟแอลแชมเปียนชิป โดยเล่นในตำแหน่งกองหลังหรือเซ็นเตอร์แบ็กเป็นบางครั้ง และมัลกรูว์เป็นนักฟุตบอลคนหนึ่งที่ทำประตูได้จากการยิงฟรีคิกระยะไกล
คี ซ็อง-ยง

คี ซ็อง-ยง (อักษรโรมัน: Ki Sung-Yueng; เกาหลี: ; เกิด 24 มกราคม ค.ศ. 1989) เป็นนักฟุตบอลชาวเกาหลีใต้ ปัจจุบันเล่นในตำแหน่งกองกลางให้กับเอฟซีโซล และทีมชาติเกาหลีใต้
Lost Saga

Lost Saga เป็นเกมต่อสู้สามมิติ พัฒนาขึ้นโดย IO Entertainment Co., Ltd. ของเกาหลีที่รวบรวมตัวละครทั่วโลก และ วรรณกรรมต่างๆ มาต่อสู้กันในเกมเดียว เกมต่อสู้ ฉีกแนวด้วยตัวละคร ปรับแต่งไอเทมได้ดั่งใจ สกิลไม้ตายอลังการ ลุยมันส์เต็มพิกัดและมีกราฟิกที่สวยงามเช่นแสงแดด
โคตรระห่ำ ทะลุรหัส

โคตรระห่ำ ทะลุรหัส  เป็นภาพยนตร์แอ็คชั่น กำกับโดย โบแอซ ยากิน นำแสดงโดย เจสัน สเตแธม
เนื้อเรื่องย่อ.
อดีตตำรวจ NYPD ได้ทำการช่วยเหลือเด็กหญิงชาวจีนวัย 12 ปีที่ถูกลักพาตัว หลังจากนั้นเขาได้ต่อสู้กับแก๊งชาวจีน และมาเฟียรัสเซีย ตลอดจนเหล่านักการเมืองนิวยอร์กระดับสูงที่กระทำการทุจริต รวมไปจนถึงตำรวจ
การสร้าง.
ได้มีการประกาศถึงภาพยนตร์ "โคตรระห่ำ ทะลุรหัส" ขึ้นในวันที่ 6 พฤษภาคม ค.ศ. 2010 
ภาพยนตร์จัดฉายรอบปฐมทัศน์เมื่อวันที่ 11 พฤศจิกายน ค.ศ. 2011 ในประเทศไอร์แลนด์ ส่วนในสหรัฐอเมริกา ได้มีกำหนดการเปิดตัวในวันที่ 28 ตุลาคม ค.ศ. 2011 และในวันที่ 2 มีนาคม ค.ศ. 2012 แต่แล้วในที่สุดก็เลื่อนออกไปเป็นวันที่ 27 เมษายน ค.ศ. 2012 แทน
โฮมวิดีโอ.
"โคตรระห่ำ ทะลุรหัส" ได้รับการเปิดตัวในรูปแบบดีวีดี, บลูเรย์ และดิจิทัลตามความต้องการของผู้ชม ณ วันที่ 4 กันยายน ค.ศ. 2012
แก๊สธรรมชาติเหลว

"ระวังสับสนกับ แก๊สปิโตรเลียมเหลว (LPG)"
แก๊สธรรมชาติเหลว  เป็นก๊าซธรรมชาติที่ถูกนำไปทำให้สถานะของก๊าซกลายเป็นของเหลวโดยทำให้อุณหภูมิลดลงส่งผลให้ปริมาตรลดลงเหลือประมาณ 1/600 เท่าของปริมาตรเดิม โดยการใช้ความเย็นที่ ลบ 162องศาเซลเชียส หรือที่ลบ260องศาฟาเรนท์ไฮต์ เพื่อความสะดวกในการจัดเก็บและการขนส่ง เมื่อต้องการนำไปประโยชน์จะนำเข้าสู่กระบวนการเพิ่มอุณหภูมิซึ่งกลายเป็นเชื้อเพลิงในรูปของแก๊สธรรมชาติอัด
คุณสมบัติ.
แก๊สธรรมชาติเป็นวัตถุดิบของการผลิตแก๊สธรรมชาติเหลว ดังนั้นจึงประกอบไปด้วยสารเจือปนหลายชนิด เช่น กำมะถัน คาร์บอนมอนอกไซด์ วัตถุดิบที่ได้จึงต้องนำมาแยกสารประกอบอื่นๆออก เมื่อผ่านกระบวนการคัดแยกสารประกอบออกแล้วจะถูกนำเข้าสู่กระบวนการลดอุณหภูมิให้เหลือประมาณ -160.5 ถึง -160 องศาเซลเซียส ซึ่งจะเรียกว่าก๊าซธรรมชาติเหลว ที่มีคุณสมบัติ ไม่มีกลิ่น ไม่มีสารประกอบที่เป็นพิษ ไม่มีคุณสมบัติการกัดกร่อน กรณีเกิดการรั่วไหลไม่ต้องกำจัดเนื่องจากก๊าซจะระเหยไปในอากาศได้อย่างรวดเร็ว ไม่ทิ้งสารตกค้าง การติดไฟเกิดขึ้นได้ต้องอยู่ในสถานะก๊าซ สภาพแวดล้อมปิดและมีค่าปริมาณก๊าซในอากาศระหว่าง 5-15% แล้วมีการก่อให้เกิดประกายไฟในบริเวณที่มีก๊าซอยู่ความไวต่อการติดไฟของแก๊สธรรมชาติสูงกว่าแก๊สปิโตรเลียมเหลว
การผลิต.
ประเทศที่มีปริมาณสำรองแก๊สธรรมชาติมากที่สุดคือ ประเทศรัสเซีย มีปริมาณสำรองประมาณ 27% รองลงมาได้แก่ประเทศอิหร่าน ประมาณ 15% ประเทศกาตาร์ 14% ส่วนประเทศที่มีการผลิดมากที่สุดคือ การ์ตา อินโดนีเซีย มาเลเซีย และ แอลจีเรีย
การจัดเก็บและขนส่ง.
วัตถุประสงค์ของผลิตแก๊สธรรมชาติเหลวคือ ลดปริมาตร เพื่อความสะดวกในการจัดเก็บและขนส่งเป็นหลักและเป็นไปแบบสอดคล้องกัน แก๊สถูกบรรจุในถังเก็บโดยไม่จำเป็นต้องทนต่อแรงดันสูง เพราะแก๊สธรรมชาติเหลวไม่มีแรงดัน จึงไม่ก่อเกิดการระเบิดหากเกิดรอยแตกร้าวในภาชนะจัดเก็บ แต่ต้องเก็บในถังเก็บซึ่งสามารถรักษาอุณหภูมิให้ต่ำเพื่อคงสถานะของเหลว โดยถังบรรจุชั่วคราวระหว่างรอขนถ่ายนั้นสามารถเก็บได้นาน 8 วัน ทั่วโลกมีการก่อสร้างแหล่งรับการถ่ายแก๊สธรรมชาติเหลวขึ้นหลายแห่ง ส่วนประเทศไทยอยู่ในการดูแลของ ปตท. 
การค้า.
ประเทศที่มีการซื้อแก๊สธรรมชาติเหลวมากที่สุดในโลก คือ ประเทศญี่ปุ่น เกาหลีใต้ และ ไต้หวัน ตามลำดับ ความต้องการในตลาดโลกโดยรวมประมาณ 160 ล้านตันในปี พ.ศ. 2550 และมีแนวโน้มสูงขึ้น ส่วนประเทศไทยเริ่มมีการนำเข้าตั้งแต่ปี พ.ศ. 2554
มะกอกน้ำ

มะกอกน้ำหรือสมอพิพ่าย (ชื่อวิทยาศาสตร์: "Elaeocarpus hygrophilus") เป็นผลไม้พื้นบ้านของไทย ทนน้ำท่วม เป็นไม้ยืนต้น ใบเดี่ยว ดอกเล็ก สีขาว ออกเป็นช่อ ผลรูปไข่ สีเขียว เปลือกบาง รสเปรี้ยวอมฝาด มะกอกชนิดนี้ นิยมนำผลดิบมากินกับน้ำปลาหวาน หรือนำไปดอง แช่อิ่ม พันธุ์ที่ปลูกทางการค้ามี 3 พันธุ์คือ
มะกอกน้ำ เป็นที่มาของชื่อ บางกอก
มะกอกออลิฟ

มะกอกออลิฟ (ชื่อวิทยาศาสตร์: "Olea europaea") เป็นมะกอกชนิดที่นำมาทำน้ำมันมะกอก เป็นพืชท้องถิ่นในแถบทะเลเมดิเตอร์เรเนียน เป็นไม้ยืนต้น ลำต้นออกสีเทาออกขาวนวล ต้นโค้งงอ ดอกสีขาวครีมขนาดเล็ก กลิ่นหอม ผลเล็กเท่านิ้วหัวแม่มือ ผลดิบสีเขียว ผลสุกเปลี่ยนเป็นสีน้ำตาลแดงหรือสีม่วง 
การใช้ประโยชน์.
เนื้อมะกอกออลิฟรับประทานได้แต่มีรสเฝื่อนเพราะมีสารอัลคาลอยด์ จึงต้องนำไปดองเกลือก่อนรับประทาน น้ำมันมะกอกออลิฟใช้ปรุงอาหารแทนน้ำมันพืชหรือเนย ใช้ผสมในน้ำสลัด และใช้เป็นยารักษาโรคทางเดินอาหาร บำรุงกระดูก บำรุงผม
คุณค่าทางอาหาร.
ผลมะกอกออลิฟสีเขียว 100 กรัม ประกอบไปด้วย :
ความเชื่อ.
ชาวกรีกถือว่ามะกอกออลิฟเป็นสัญลักษณ์แทนอิสรภาพและความหวัง กีฬาโอลิมปิกสมัยโบราณจะใช้มงกุฎใบมะกอกออลิฟประดับศีรษะให้นักกีฬาที่ชนะการแข่งขัน สหประชาชาติยังใช้ช่อมะกอกออลิฟเป็นสัญลักษณ์บนธงเพื่อสื่อถึงเสรีภาพและมิตรภาพ ชาวยิวใช้น้ำมันมะกอกออลิฟถูตัวในพิธีทางศาสนา
ชเว กยู-ฮา

ชเว กยู-ฮา (อักษรโรมัน: Choi Kyu-hah; 16 กรกฎาคม พ.ศ. 2462 — 22 ตุลาคม พ.ศ. 2549) เป็นประธานาธิบดีของสาธารณรัฐเกาหลีระหว่างปี พ.ศ. 2522 - พ.ศ. 2523 ชเวเกิดที่ ว็อนจู จังหวัดคังวอน เขาเป็นรัฐมนตรีว่าการกระทรวงการต่างประเทศระหว่างปี พ.ศ. 2510 ถึง พ.ศ. 2514 และเป็นนายกรัฐมนตรีระหว่างปี พ.ศ. 2518 ถึง พ.ศ. 2522
ภายหลังจากการสังหารประธานาธิบดีพัก จองฮี ในปี พ.ศ. 2522 ชเวได้เข้ามามีอำนาจ เพราะว่าสถานการณ์ความไม่สงบที่เป็นผลมาตั้งแต่สมัยประธานาธิบดีพักครองอำนาจ โดยชเวสัญญาว่าจะจัดให้มีการเลือกตั้งตามวิถีทางประชาธิปไตย เช่นเดียวกับรัฐธรรมนูญฉบับใหม่ที่เข้ามาแทนที่รัฐธรรมนูญฉบับเผด็จการอย่างรัฐธรรมนูญยูซิน ชเวชนะการเลือกตั้งในเดือธันวาคมในปีเดียวกันนั้นและขึ้นเป็นประธานาธิบดีคนที่สี่ของสาธารณรัฐเกาหลี
ในเดือนธันวาคม พ.ศ. 2522 พลเอกชอน ดูฮวาน และพันธมิตรผู้ใกล้ชิดพร้อมด้วยกำลังทหารเข้าทำการรัฐประหารยึดอำนาจรัฐบาลของชเว พวกเขารีบเข้าถอดถอนผู้บัญชาการทหารบกและเข้าควบคุมรัฐบาลอย่างแท้จริงในต้นปี 2523 
ในเดือนเมษายน 2523 ด้วยความกดดันที่เพิ่มขึ้นจากทั้งชอนและนักการเมืองคนอื่น ๆ ชเวได้แต่งตั้งชอนเป็นผู้บัญชาการหน่วยข่าวกรองกลาง ในเดือนพฤษภาคมชอนได้ประกาศกฎอัยการศึกและทำการล้มเลิกสิ่งที่เป็นของรัฐบาลพลเรือนทั้งหมด กลายเป็นผู้มีอำนาจโดยพฤตินัยของประเทศ ต่อมามีนักศึกษาได้ทำการประท้วงทั่วทั้งโซลและกวางจู การประท้วงที่กวางจูยังคงดำเนินต่อไปเป็นผลให้เกิดการฆาตกรรมหมู่ที่กวางจู ซึ่งประชาชนประมาณ 937 คนเสียชีวิตภายในห้าวันหลังจากการใช้กำลังทหารของชอนเข้าปราบปราม
ชเวลาออกจากตำแหน่งหลังจากนั้นไม่นาน ชอนขึ้นดำรงตำแหน่งประธานาธิบดีเมื่อวันที่ 1 กันยายน พ.ศ. 2523 ชเวใช้ชีวิตเงียบ ๆไม่ให้เป็นที่สนใจของประชาชน และชเวได้ถึงแก่อสัญกรรมเมื่อวันที่ 22 ตุลาคม พ.ศ. 2549 ร่างของเขาได้ถูกฝังไว้ที่สุสานแห่งชาติแทจ็อน เมื่อวันที่ 26 ตุลาคม พ.ศ. 2549
เสี่ยวลิ้มยี่

เสี่ยวลิ้มยี่ (, พินอิน: Shàolínsì) ภาพยนตร์กังฟูสัญชาติฮ่องกง นำแสดงโดย หลี่ เหลียนเจี๋ย กำกับโดย จาง ซิ่งเหยิน มีภาคต่อคือ เสี่ยวลิ้มยี่ 2
เนื้อเรื่องและเบื้องหลัง.
"The Shaolin Temple" เป็นภาพยนตร์ที่ออกฉายในปี ค.ศ. 1982 แม้จะเป็นภาพยนตร์ของฮ่องกง แต่ทีมงานผู้สร้างเป็นชาวจีนแผ่นดินใหญ่แทบทั้งหมด ที่สำคัญเป็นการแสดงภาพยนตร์เป็นครั้งแรกของ หลี่ เหลียนเจี๋ย ด้วย ซึ่งในขณะนั้นมีอายุเพียง 20 ปี ด้วยการเป็นแชมป์วูซูระดับชาติมาก่อน ก่อนที่จะกลายมาเป็นนักแสดงในระดับซูเปอร์สตาร์ในภาพยนตร์แนวนี้ในเวลาต่อมา
ภาพยนตร์เป็นเรื่องราวของการเริ่มต้นก่อตั้งราชวงศ์ถัง ของหลี่ ซื่อหมิน โดยมีพระจากวัดเส้าหลินเข้าช่วยด้วย โดยมีฉากหลังเป็นสงคราม และสภาพของประชาชนที่โดนกดขี่ 
เมื่อออกฉายแล้ว ภาพยนตร์ประสบความสำเร็จเป็นอย่างมาก โดยถือเป็นการปลุกกระแสวงการภาพยนตร์กังฟูหรือกำลังภายในให้กลับฟื้นขึ้นมาอีก และที่สำคัญในเรื่องนี้ยังถือเป็นต้นแบบให้กับ "Shaolin" ในปี ค.ศ. 2011 ในอีก 3 ทศวรรษต่อมาอีกด้วย
โดยใช้เวลาถ่ายทำนานถึง 2 ปีเต็ม ด้วยทุนสร้างที่สูงซึ่งต่างจากภาพยนตร์แนวเดียวกันเรื่องอื่น ๆ ในยุคทศวรรษก่อนหน้านั้น ซึ่งมักเป็นภาพยนตร์ทุนสร้างต่ำ โดยการถ่ายทำเต็มไปด้วยความยากลำบาก ในสภาพภูมิประเทศและภูมิอากาศ ที่เมื่อกองถ่ายอยู่ใกล้กับแม่น้ำฮวงโห โดย หลี่ เหลียนเจี๋ย นักแสดงนำจะต้องตื่นนอนตั้งแต่เวลา 05.00 หรือ 06.00 น. ของทุกเช้า แต่การทำงานก็ไม่ได้ตึงเครียดอะไรมากนัก เมื่อจบการถ่ายทำในแต่ละวันเหล่านักแสดงที่ส่วนใหญ่ยังอยู่ในวัยรุ่นจำนวน 30-40 คน ก็จะมาร่วมเล่นกีฬาอย่าง ฟุตบอลหรือบาสเกตบอลกันเพื่อเป็นการผ่อนคลาย ซึ่งต่อมาในอีกหลายปีให้หลัง หลี่ เหลียนเจี๋ยได้เปิดเผยว่า "The Shaolin Temple" คือภาพยนตร์ที่งดงามที่อยู่ในความทรงจำของตนเสมอมา
วิกเตอร์ วานยามา

วิกเตอร์ มูกูบี วานยามา (เกิด 25 มิถุนายน ค.ศ. 1991) เป็นนักฟุตบอลอาชีพสัญชาติเคนยา โดยถนัดในตำแหน่งกองกลางตัวต่ำและกองหลัง หรือบางครั้งอาจจะเล่นเป็นเซ็นเตอร์แบ็กได้ ปัจจุบันเล่นให้กับทอตนัมฮอตสเปอร์ ในพรีเมียร์ลีก อังกฤษ และทีมชาติเคนยา หลังจากที่เคยเล่นให้กับเซลติก ในสกอตติชพรีเมียร์ชิพ สก็อตแลนด์ 
วานยามา มีชื่อเสียงขึ้นมาจากการเล่นให้กับเซาแทมป์ตัน แต่หลังจากปิดฤดูกาล 2015–16 แล้ว ในระหว่างการแข่งขันฟุตบอลชิงแชมป์แห่งชาติยุโรป 2016 วานยามาก็ได้ย้ายมาทอตนัมฮอตสเปอร์ ด้วยสัญญา 5 ปี คาดว่ามีค่าตัวประมาณ 11 ล้านปอนด์
กองทัพฟิลิปปินส์

กองทัพฟิลิปปินส์ (ฟิลิปปินส์ : Sandatahang Lakas ng Pilipinas , อังกฤษ: Armed Forces of the Philippines ; AFP) เป็นกองกำลังติดอาวุธของฟิลิปปินส์ประกอบด้วยกองทัพบก , กองทัพอากาศ และกองทัพเรือ กองทัพฟิลิปปินส์มีกำลังพลพร้องรบจำนวน 125,000 นาย และกำลังพลสำรองจำนวน 130,000 นาย
ยุน โบ-ซ็อน

ยุน โบ-ซ็อน (อักษรโรมัน: Yun Bo-seon; 26 สิงหาคม พ.ศ. 2440 - 18 กรกฎาคม พ.ศ. 2533) เป็นนักเคลื่อนไหวเพื่อเอกราชของเกาหลีและนักการเมืองและเป็นประธานาธิบดีเกาหลีใต้ ระหว่างปี พ.ศ. 2503 - พ.ศ. 2505 ยุนสำเร็จการศึกษาสาขาศิลปศาสตร์มหาบัณฑิตจากมหาวิทยาลัยเอดินบะระ ประเทศอังกฤษ และกลับสู่มาตุภูมิในปี พ.ศ. 2475 ภายหลังเหตุการณ์ กวางบกจอล (วันที่เกาหลีเป็นเอกราชจากญี่ปุ่น) ยุนได้รับแต่ตั้งเป็นเลขาธิการแห่งเกาหลีใต้,นายกเทศมนตรีโซล,รัฐมนตรีว่าการกระทรวงพาณิชย์ระหว่างปี 2492-2493 สมาชิกสภาสูงสุดของพรรคประชาธิปัตย์ในปี พ.ศ. 2502 และในเดือนสิงหาคม พ.ศ. 2503 ก็ได้ดำรงตำแหน่งประธานาธิบดีเกาหลีใต้
ประวัติ.
ยุน โบ-ซ็อน เกิดที่ดันโป,เมืองอันซาน,จังหวัดชุงชองใต้ ในปี พ.ศ. 2440 เขาเป็นบุตรของ ยุน จิโซ (윤치소, 2414–2487) และท่านผู้หญิง อี บอมซุก (이범숙, 2419–2512) ยุนสำเร็จการศึกษาสาขาศิลปศาสตร์มหาบัณฑิตจากมหาวิทยาลัยเอดินบะระ ประเทศอังกฤษในปี พ.ศ. 2473 และกลับสู่มาตุภูมิในปี 2475 และต่อจากนั้นยุนก็เข้าสู่วงการการเมืองในปี 2488 ภายหลังจากที่เกาหลีเป็นเอกราช โดยมีอี ซึงมัน เป็นผู้ให้คำปรึกษา ซึ่งสำเร็จการศึกษาปรัชญาดุษฎีบัณฑิต จากมหาวิทยาลัยพรินซ์ตัน เป็นคนแรกในประเทศเกาหลี ซึ่งยุนสามารถเรียนรู้เรื่องจริยศาสตร์และศีลธรรมจากอีได้ และในปี 2490 ยุนก็ได้ดำรงตำแหน่งเป็นเลขาธิการแห่งเกาหลีใต้
ในปี พ.ศ. 2491 ยุนได้รับแต่งตั้งจากอี ซึงมันให้เป็นนายกเทศมนตรีโซล ในปีถัดมา เขาได้รับการแต่งตั้งเป็นรัฐมนตรีว่าการกระทรวงพาณิชย์และอุตสาหกรรม และในไม่ช้าเขาก็เริ่มมีความคิดเห็นที่ไม่ตรงกันกับนโยบายของอี ซึงมันที่เป็นเผด็จการ และถัดมาเขาก็ได้เป็นนายกสภากาชาดเกาหลีใต้ ก่อนที่จะได้รับเลือกตั้งเข้าไปในสภาแห่งชาติในปี พ.ศ. 2497 ในปีถัดมาเขาก็ได้ก่อตั้งพรรคฝ่ายค้านคือพรรคประชาธิปัตย์ และในปี พ.ศ. 2502 ก็ได้ดำรงตำแหน่งสมาชิกสภาสูงสุดของพรรคประชาธิปัตย์
ภายหลังจากรัฐบาลของ อี ซึงมันต้องออกจากตำแหน่งไปเนื่องจากการประท้วงใหญ่ของนักศึกษา ยุนถูกได้รับเลือกตั้งเข้ามาเป็นประธานาธิบดีในวันที่ 13 สิงหาคม พ.ศ. 2503 แต่ก็เป็นประธานาธิบดีแต่ในนามเท่านั้น เพราะเกาหลีใต้ได้เปลี่ยนเป็นระบบรัฐสภาซึ่งมีนายกรัฐมนตรีเป็นหัวหน้าฝ่ายบริหารเพื่อป้องกันการรวบอำนาจของประธานาธิบดี ภายหลัง พัก จองฮี รัฐประหารในปี 2504 เขายังดำรงตำแหน่งที่ชอบด้วยกฎหมายอยู่ระยะเวลาหนึ่งก่อนที่จะลาออกไปในวันที่ 22 มีนาคม พ.ศ. 2505 เขาต่อต้านระบอบเผด็จการของพัก และลงสมัครรับเลือกตั้งประธานาธิบดีอีก 2 ครั้งคือในปี พ.ศ. 2506 และ พ.ศ. 2510 และพ่ายแพ้ทั้งสองครั้ง ภายหลังจากที่ได้รับโทษหลายครั้งเนื่องจากดำเนินกิจกรรมต่อต้านรัฐบาล ในปี พ.ศ. 2523 ยุนก็วางมือทางการเมืองและมุ่งมั่นเกี่ยวกับกิจกรรมทางวัฒนธรรมจนกระทั่งถึงแก่อสัญกรรมเนื่องจากอาการเบาหวานและโรคความดันโลหิตสูง ในปี พ.ศ. 2533
กองทัพมาเลเซีย

กองทัพมาเลเซีย  เป็นกองทัพของสหพันธรัฐมาเลเซีย สังกัดกระทรวงกลาโหม ประกอบด้วยสามเหล่าทัพคือ กองทัพบก, กองทัพอากาศ, กองทัพเรือ และ กองกำลังกึ่งทหาร
ประวัติ.
กองทัพของมาเลเซียเกิดขึ้นจากการก่อตัวของกองกำลังท้องถิ่น ในครึ่งแรกของคริสต์ศตวรรษที่ 20 ระหว่างที่สหพันธรัฐมาลายาและสิงคโปร์ยังเป็นรัฐในอารักขาของอังกฤษ ก่อนที่ต่อมาได้รับเอกราชในปี พ.ศ. 2500 โดยมีบทบาทคือการปกป้องอธิปไตยและผลประโยชน์ของชาติรวมถึงภัยคุกคามต่างๆ
ช่วงการปลดแอก.
ในช่วงของการปลดแอกในปี พ.ศ. 2500 กองทัพมาลายาและกองกำลังของเครือจักรภพแห่งชาติได้ถูกว่าจ้างเป็นการฉุกเฉิน จากการก่อความไม่สงบของลัทธิคอมมิวนิสต์ ซึ่งนำโดย ชิน เผง หัวหน้าพรรคคอมมิวนิสต์มาลายา กลุ่มของคอมมิวนิสต์ในมลายาขณะนั้นได้รับการสนับสนุนจากจีน จากการเป็นปลดแอกของมาลายาทำให้พื้นที่ในการก่อความไม่สงบลดลง จนกระทั่งปี พ.ศ. 2503 ชิน เผง จึงได้สั่งยุติการสู้รบ
3 ปีภายหลังวิกฤติการณ์มาลายา มาลายา, สิงคโปร์, ซาราวัก และ บอร์เนียวเหนือ ได้ถูกรวมกันเป็น "สหพันธรัฐมาเลเซีย" ซึ่งถูกต่อต้านทางการทหารอย่างยิ่งจากนายซูการ์โน ประธานาธิบดีอินโดนีเซียในขณะนั้น การเผชิญหน้าได้เกิดขึ้นในป่าของเกาะบอร์เนียว แต่ก็ยังถือเป็นความขัดแย้งระดับต่ำ ต่อมากองทัพมาเลเซียได้รับความช่วยเหลืออีกครั้งจากเครือจักรภพแห่งชาติ ในปี พ.ศ. 2509 ซึ่งซูการ์โนถูกโค่นล้มและความขัดแย้งถือเป็นที่สิ้นสุด
อดิศักดิ์ โภคกุลกานนท์

อดิศักดิ์ โภคกุลกานนท์ (เกิด 14 ตุลาคม พ.ศ. 2474) อดีตสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย และอดีตสมาชิกสภาผู้แทนราษฎรจังหวัดอุบลราชธานี 8 สมัย
ประวัติ.
นายอดิศักดิ์ โภคกุลกานนท์ เกิดเมื่อวันที่ 14 ตุลาคม พ.ศ. 2474 ที่ตำบลขุหลุ อำเภอตระการพืชผล จังหวัดอุบลราชธานี เป็นบุตรของนายลิบคือ กับนางพวง แซ่ก๊วย สำเร็จการศึกษาระดับปริญญาตรี วิทยาศาสตรบัณฑิต จากสถาบันราชภัฏอุบลราชธานี
ทางด้านครอบครัวได้สมรสกับ นาง เกศสุดา โภคกุลกานนท์ มีบุตรชายคือ นาย เชิดศักดิ์ โภคกุลกานนท์ ที่ปรึกษารัฐมนตรีว่าการกระทรวงศึกษาธิการ (พลตำรวจเอก เพิ่มพูน ชิดชอบ) อดีตผู้สมัครสมาชิกสภาผู้แทนราษฎรจังหวัดอุบลราชธานี เขต 7 (อำเภอโขงเจียม อำเภอตาลสุม อำเภอดอนมดแดง อำเภอเมืองอุบลราชธานี (เฉพาะตำบลกระโสบและตำบลกุดลาด) และอำเภอศรีเมืองใหม่ (ยกเว้นตำบลนาเลินและตำบลหนามแท่ง) และนายกองค์การบริหารส่วนจังหวัดอุบลราชธานี
การทำงาน.
นายอดิศักดิ์ เคยเป็นกำนันตำบลขุหลุ อำเภอตระการพืชผล ตั้งแต่ปี พ.ศ. 2516 ต่อมาได้รับเลือกตั้งเป็นสมาชิกสภาผู้แทนราษฎร จังหวัดอุบลราชธานี ครั้งแรกในการเลือกตั้ง พ.ศ. 2518 สังกัดพรรคชาติไทยและได้รับเลือกตั้งต่อเนื่องมาหลายสมัย และหลายสังกัดพรรคการเมืองได้แก่ พรรคกิจสังคม พรรคชาติพัฒนา พรรคไทยรักไทย และพรรคพลังประชาชน ต่อมาในการเลือกตั้ง พ.ศ. 2554 ลงสมัครรับเลือกตั้งในสังกัดพรรคเพื่อไทย และได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย นอกจากนั้นนายอดิศักดิ์ ยังเคยได้รับแต่งตั้งให้ดำรงตำแหน่งเลขานุการรัฐมนตรีประจำสำนักนายกรัฐมนตรี และที่ปรึกษารัฐมนตรีว่าการกระทรวงยุติธรรม ในปี พ.ศ. 2548
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 95
กระทั่ง พ.ศ. 2561 นายอดิศักดิ์ได้ย้ายมาร่วมงานกับ พรรคพลังประชารัฐ พร้อมกับนาย สุพล ฟองงาม อดีตเลขาธิการ พรรคเพื่อไทย และนาย เชิดศักดิ์ โภคกุลกานนท์ ผู้เป็นบุตรชายของนายอดิศักดิ์ และในปี 2562 เขาลงสมัครรับเลือกตั้ง ส.ส.แบบบัญชีรายชื่อ สังกัดพรรคพลังประชารัฐ ลำดับที่ 38 แต่ไม่ได้รับเลือกตั้ง